Diaranson 6 di Maart 2024 www.bondia.com Email: noticia@bondia.com Tel: 582-7800 Fax: 582-7044 1,75 Florin 


•	 Prome	alarma	di	 


emergencia	na	WEB	 
Aruba	N.V.	a	bay	door	 
manera	a	pauta	tur	 
luna 


•	 Turismo	lo	keda	 


contribui	fuertemente	 
na	crecemento	 
economico	den	2023	y	 
2024	 


•	 Pueblo	di	Aruba	ta	 


despedi	di	Greta	 
Posner,	un	ciudadano	 
ehemplar 


Pagina 4 


Mientras ta bay construi un edificio nobo 


Ex-edificio di Juliana School y Reina 


Beatrix School completamente deteriora 


Pagina 2 


Pagina 6 


Pagina 2 


A pesar di preocupacionnan: 
Introduccion di Wetboek van 


strafvordering nobo ta bay ta 1 di april 


Pagina 3 


Legisladornan 
Frances ta 
reuni pa un voto 
historico cu 
lo haci aborto 
un derecho 
constitucional 


Pagina 24 


Trinidad y Tobago: 
Menasa di 
seguridad 
nacional a 
hiba na cambio 
drastico 


Pagina 11 


Dia Internacional 


di Hende Muhe: 


Inverti den hende muhe 


ta bon pa un y tur 


Pag.5 


LOCAL 
A2 


Diaranson 6 Maart 2024 


Prome alarma di 
emergencia na WEB Aruba 
N.V a bay door manera 
a pauta pa tur prome 
diamars di cada luna 


Diamars dia 5 di maart pa 9or di mainta a zona e 
alarma di emergencia di WEB Aruba, caminda nan 
a sigura cu esaki ta bay sucede tur prome diamars di 
cada luna pa contratista, empleado y bishitantenan 
custuma cu e zonido, den caso di un crisis real. 


Mediante un publicacion riba Facebook, WEB Aruba 
N.V a informa cu “di awor en adelante lo zona e alarma di 
emergencia di WEB tur PROME diamars di luna pa 9or 
di mainta. Door di zona e alarma di emergencia tur prome 
diamars di luna, empleadonan, contratistanan y bishitan- 
tenan di WEB lo por custuma cu e zonido. Asina nan lo 
por reconoce esaki den caso di un crisis real y si mester 
evacua.” 


Pa esaki, usuarionan di rednan social a reacciona na unda 
un di nan a señala cu “ta peligroso ora custuma cu algo, 
e ta bira automaticamente algo normal. Pero mester dis- 
tingui y reconoce e zonido.” pa esaki WEB Aruba N.V a 
sigura cu aparte di esaki, nan empleadonan ta haya train- 
ing y informacion regular pa sa ki ora tin emergencia di 
berdad. Den caso aki no mester a haci nada, simplemente 
a notifica habitantenan pa nan sa, ora nan tende e zonido 
di alarma cada prome diamars di luna y cu esaki ta con- 
forme WEB su plan di calamidad. 
Den e pregunta ki sorto di calamidad, nan a declara cu 
por ehemplo, ora tin un horcan of un candela den planta, 
e por ta tur tipo di calamidad, e zonamento di e alarma no 
ta pa evacua. 


Entre otro, comentario a bin dilanti “Si tin un alarma 
awor ta significa tin peliger eyden just asking paso tanto 
siglo sin alarma y awor de repenti of WEB ta birando mas 
updated ? y WEB a contesta cu “absolutamente cu no. Ta 
hustamente pa ta prepara den caso di un emergencia.” 


Importante ta pa reitera cu esaki ta bay zona un biaha 
pa luna so, cu ta e prome diamars di cada luna pa 9or di 
mainta y no tur ora. 


Colegio Conrado Coronel a cuminsa cu su 
hardin di alimentacion 


Den weekend otro scol cu ta partici- 
pando den e proyecto di agroforesteria 
sintropico, esta Colegio Conrado Coro- 
nel, a cuminsa cu nan hardin di alimen- 
tacion. Un grupo di boluntario, mayor, 
docente, alumno y trahadonan di e or- 
ganisacionnan encarga cu e proyecto a 
traha pa asina prepara e tereno necesario 
pa Conrado Coronel por tin su hardin di 
alimentacion. 


E proyecto di agroforesteria sintropico ta un 
proyecto unda e scolnan cu ta participa ta 
ricibi sosten tanto for di Santa Rosa Aruba 
y Living Soil, como tambe for di Gobierno 
di Aruba pa desaroya un hardin cu ta provee 
alimentacion y asina inculca e balor pa agri- 
cultura den e futuro generacion pa medio di 
tecnicanan sostenibel. 


Aña pasa dia 1 di november Gobierno di Aru- 
ba a lansa e proyecto aki y a lansa e plataforma 
cu a duna oportunidad na e scolnan basico pa 
registra y participa na e proyecto aki. Dia 18 
di januari a traves di un conferencia di prensa 
minister Ursell Arends a anuncia e inicio ofi- 
cial di e proyecto y e prome scol cu a ricibi e 
hardin di alimentacion, cual tabata Scol Ba- 


sico Washington. 


Despues di Scol Basico Washington Scol Ba- 
sico Kudawecha tabata e siguiente scol cu a 
cuminsa cu su hardin di alimentacion y den 
fin di siman cu a pasa a toca turno na Colegio 
Conrado Coronel. Den fin di siman binidero 
Mon Plaisir Basisschool ta e siguiente scol cu 
bay cuminsa cu e proyecto aki. 


Pueblo di Aruba ta despedi di Greta Posner, 
un ciudadano ehemplar 


Siman a habri cu e tristo noticia di fayec- 
imento di Sra. Greta Posner, director di 
Giselle Department Store y miembro 
di Quota Aruba. Awe, su sernan keri ta 
duna un ultimo despedida cu acto di en- 
tiero. 


Sra. Greta ta conoci na Aruba como e director 
visionario di e exitoso tienda Giselle Depart- 
ment Store na Noord, un di e prome tien- 
danan di su categoria den e districto aki na 
Aruba. E aña aki, Giselle Department Store 
ta celebrando 43 aña di existencia, sigur un 
muestra di e tremendo maneho y direccion 
di Sra. Greta. 


Su sernan keri a describi Sra. Greta como un 
persona hopi stima, amoroso, cariñoso y fiel, 
kende tabata un ehempel den bida ya cu el a 
dedica su mes na su famia, amigo y emplead- 
onan sin spera di ricibi nada back. 
E tabata un persona semper dispuesto pa yuda 
y scucha y duna consuelo, y e tabata practica 
caridad cu actonan grandi di amor y deta- 
yenan chikito dia pa dia. 


E ta recorda como un pilar di comunidad y un 
fuente di sabiduria, fortalesa y speransa. 


Sra. Greta tambe tabata un miembro di Quota 
Aruba International pa 25 aña. E organisacion 
a describi Sra. Greta como un persona cu un 
gran sentido di servicio, kende semper tabata 
dispuesto pa yuda specialmente cu proyec- 
tonan pa mucha den necesidad, muhenan 
menos privilegia, y proyectonan pa adultonan 
mayor. Quota ta recorda Sra. Greta como un 
miembro dedica cu a traha duro cu un gran 
curason pa servicio, representando e principi- 
onan di compasion y comparti. 


Sra. Greta su legado na Aruba sigur lo per- 
dura durante tempo. 


Bon Dia Aruba ta manda palabra di condo- 
lencia pa famia y sernan keri di Sra. Greta 
Posner, y cu Sra. Greta sosega na paz. 

Aunke Ordo di Abogadonan di Aruba a trece dilanti nan preocupacion, 
Introduccion di Wetboek van strafvordering nobo ta dia 1 di april 


Dialuna ultimo den Parla- 
mento di Aruba, minister 
Rocco Tjon a duna in- 
formacion tocante intro- 
duccion di "Wetboek van 
strafvordering" nobo cu ta 
bay drenta na vigor dia 1 di 
april, brindando mas dere- 
cho na e victima, detenido 
y tambe pa facilita e trabao 
na Cuerpo Policial, segun e 
mandatario a sigura. 


Carta di Ordo di Aboga- 
donan di Aruba 
Sinembargo, un carta a yega 
Parlamento dialuna ultimo di 
Ordo di Abogadonan di Aruba 
na unda e nota cambio relacio- 
na cu wetboek van strafvorder- 
ing nobo, como tambe otro 
coreccion y aclaracion. Medi- 
ante e carta aki nan ta expresa 
nan obhecion na e nota di 
cambio, mirando cu ta “viola 
gravemente derechonan fun- 
damental di e sospechosonan 
den un detencion humano,” 
segun e carta ta señala. 


Den e carta aki, ta indica cu 
segun ley actual, e periodo di 
detencion maximo ta di dies 
(10) dia durante cual, cu excep- 
cion di circunstancianan spe- 
cial, e sospechoso ta permanece 
den un cel di polis. Segun e 
ley nobo, e periodo maximo 
di detencion ta bay ta di seis 
(6) dia. Despues di a transcuri 
e periodo di detencion, lo por 
ordena prison preventivo di e 
sospechosonan. Prison pre- 
ventivo ta inclui custodia y 
detencion. 


E periodo maximo di bewaring 
ta di diesseis dia (16) segun e 
ley vigente y diescuater (14) 
segun e ley nobo. 


E texto nobo di wetboek van 
strafvordering adopta dia 22 
di october di 2020 ta establece 


explicitamente cu e detencion 
solamente por ehecuta den un 
centro di detencion y por lo 
tanto, no den un cel di polis, 
a menos cu hues comisario 
ta determina lo contrario. 
Esaki pa motibo cu e celnan 
di warda di polis no ta cumpli 
cu e rekisitonan minimo esta- 
bleci pa un luga na unda por 
ehecuta un prison preventivo. 
Sinembargo, mediante e nota 
di cambio, ta importante e ar- 
ticulo di e ley cu ta stipula cu e 
detencion, den principio, ta bay 
aplica solamente den un centro 
di detencion cu ta premira pa 
drenta na vigor cu e wetboek 
van strafvordering. Retrasa e 
entrada na vigor di e articulo 
di e ley cu ta exigi e cumpli- 
mento di e detencion na un 
centro di detencion ta inacep- 
tabel pa Ordo di Abogadonan 
di Aruba y loke por bira pio 
ta cu no por duna un sched- 
ule pa aplasa esaki y e periodo 
por ta hasta di cinco (5) aña 
despues di entrada na vigor di 
e ley nobo. 


Exposicion di motibo di e 
nota di cambio ta expone e 
argumento cu “den practica, 
e articulo 94 ta parce no ta 
aplicabel awor debi na falta 
di espacio fisico na KIA. KIA 
ta consisti di dos parti, un di 
nan ta funciona como centro 
di prison preventivo mientras 
e sospechoso ta warda pa un 
huicio y e otro parti ta funciona 
pa ehecucion di sentencianan 
despues di e huicio. Te ainda 
no a fundamenta cu ta existi 
falta di espacio pa e parti cu ta 
funciona como centro di de- 
tencion, ademas no por confia 
den e practica actual, ya cu e ley 
nobo ta eleva e nivel di e mo- 
tibonan di prison preventivo. 


E carta ta continua señalando 
cu for di 2013 ta existi un Cari- 


bish Wetboek van Strafvorder- 
ing cu tabata contene e texto 
nobo di e articulo 94, manera 
a ser adopta na 2020. Por lo 
tanto nan ta considera cu taba- 
tin suficiente tempo pa tuma e 
disposicionnan necesario den e 
periodo prome cu e introduc- 
cion. E supuesto interes den 
un tardansa mayor cu cinco (5) 
aña no ta supera e interes di e 
sospechosonan den e imple- 
mentacion di e Wetboek van 
Strafvordering, incluyendo e 
articulo 94 adopta for di 2020. 
Instalacionnan 
alternativo 
menciona den exposicion di 
motibonan di e modificacion 
te ainda no ta disponibel pa 1 di 
april 2024, tampoco sa ki dia e 
ta bay ta cla. E supervision elec- 
tronico tampoco ta desaroya y 
ta falta recursonan y organisa- 
cion pa esey manera Ordo di 
Abogadonan di Aruba ta bisa. 


E celnan di warda di polis ta 
leu di ta adecua como centro 
di detencion provisional y no 
ta cumpli cu e rekisitonan ma- 
terial cu Comision Europeo 
di Prevencion, Tortura y Trato 
Inhumano (CPT) a constata 
durante añanan y na unda a 


varios biaha a duna diferente 
recomendacionnan sin cu 
esaki a ser aborda adecuada- 
mente, CPT tabata spera cu 
bao e regimen di Wetboek van 
Strafvordering no tabata posi- 
bel mas permanece den un cel 
di warda di polis durante mas 
cu tres (3) dia. Como resul- 
tado di e nota di cambio, e sos- 
pechosonan por keda cera den 
celnan di polis entre diesshete 
(17) pa binti (20) dia, tres (3) 
of seis (6) dia di inverzekering- 
stelling y diescuater (14) den 
bewaring. “esaki ta contradeci 
directamente e alcance di e ar- 
ticulo 9, adopta for di 2020, cu 
segun exposicion di motibonan 
ta basa den e criticanan di CPT. 


Durante e detencion na cel di 
warda di polis, e sospechoso- 
nan normalmente ta sali pa 
tuma aire un biaha pa dia, si 
por. Debi na falta di personal 
, tin biaha esey no ta sucede 
pasobra no tin luga pa tuma 
aire. No ta existi un supervi- 
sion constante di parti di per- 
sonal di CEA. Den oranan di 
anochi, agentenan di polis ta 
presenta cada dos of cuatro ora 
pa controla e sospechosonan y 
duna nan awa. Sospechosonan 
no por yama ni nan famia ni 
amigonan, no tin un ventila- 
cion adecua y e instalacion pa 
drumi no ta esun miho. 


CPT den su rapport di 24 
di november 2022 ta rechasa 
e celnan y a adverti cu e so- 
spechosonan no mag di per- 
manece deteni den e celnan 
aki di warda di polis pa mas 
di tres (3) dia. 


CPT a pidi na autoridadnan 
di Aruba pa revisa e sistema 
di detencion na wardanan di 
polis, por lo tanto, Ordo di 
Abogadonan di Aruba a solicita 
no adopta e modificacion di e 
propuesta, e carta aki ta firma 
pa Grasita L. Griffith. 


Contesta di minister Tjon 
pa e carta 
Den su ponencia na Parlamen- 
to di Aruba, minister encarga 
cu Husticia y Asuntonan So- 
cial, a bisa cu esaki ta “algo bon” 
y cu pais Aruba lo ta prome 
den Reino cu ta bay introduci 
esaki, “tin hopi punto positivo 
pa loke ta trata derechonan di 
e victimanan, derechonan di 
e detenidonan pero tambe ta 
brinda na Cuerpo Policial den 
e caso aki, e autoridad pa por 
haci nan trabou mas eficiente 
y mas eficaz,” el a bisa. 


Igualmente, el a sigura cu den 
su opinion tur partido ta gana 
cu e introduccion di e Wetboek 
van Strafvordering aki. 


Un di e retonan principal se- 
gun el a señala, ta e capacidad 
di detencion y falta di personal 
cu tin na e momentonan aki 
den full e cadena, esey ta e mo- 
tibo dicon a entrega e nota e di 
cambio dia 27 di februari pa un 
articulo solamente no ‘trek in 
werking’ mesora, sino den un 
fecha cu ta determina despues 
pa brinda e cadena hudicial es- 
pacio pa por traha riba e dife- 
rente puntonan. 


Minister Tjon a expresa cu ta 
e comparti e preocupacion di 
Ordo di Abogadonan di Aruba 
pero p’esey tambe e mesun 
comision tambe ta bay per- 
cura pa por introduci e Wet- 
boek y otro alternativanan pa 
por mitiga e preocupacionnan. 
Ademas el a sigura cu nan lo 
percura pa mas dia posibel al- 
gun di e celnan lo ta adecua pa 
por ehecuta e detencion. 


Maske Ordo di Abogadonan 
di Aruba a entrega e carta aki 
y a mustra nan preocupacion, 
e ley a keda aproba cu 16 voto 
na fabor y 1 voto den contra. 

Ayera tardi, reportero di 
Bon Dia Aruba a cana den 
area di ex-edificio Reina 
Beatrix School y Juliana 
School Mavo pa mira kico 
ta e estado di e edificionan 
aki. 
Lamentablemente 
loke a ser mira ta un es- 
tado di deterioro avansa y 
pio ainda ta cu no tin nin- 
gun solucion ni plan den 
bista pa e dos edificionan 
aki, di cual un di nan ta un 
monumento reconoci. 


Manera ta conoci caba, e dos 
edificionan aki tin varios aña 
caba bandona y esaki a con- 
duci cu ambos edificio ta de- 
teriorando rapidamente. Na 
varios ocasion a menciona 
posible plannan of ideanan di 
renobacion pa e edificionan 
aki, pa un of e otro, pero no 
a concretisa nada te cu dia di 
awe. 


Juliana School Mavo ta bay 
haya un edificio nobo. Aña 
pasa Minister di Enseñansa 
y Deporte, Endy Croes, a 
anuncia cu a stipula 6.7 mi- 
yon florin pa construi un edi- 


ficio completamente nobo pa 
Juliana School. 


Na aña 2016 e staf, personal y 
alumnonan di Juliana School 
mester a bandona e edificio 
pa motibo cu e condicionnan 
di e edificio no tabata cumpli 
cu e standardnan y pues a 
muda bay na un otro edificio, 
cu tampoco tabata apropia pa 
e alumnonan haya les. 


Durante e reunion di pre- 
supuesto 
complementario 
2023, minister Croes a indica 
cu danki na e surplus a haya 
e fondo necesario pa construi 
Juliana School y lo inicia cu 
e proyecto di construccion 
durante e prome lunanan di 
aña 2024. 


El a indica cu el a reuni cu e 
staf di Juliana School pa in- 
volucra nan den e proyecto y 
trece nan peticionnan dilanti. 
Durante e reunion Juliana 
School a opta pa haya un scol 
completamente 
innovativo 
y di e forma aki a diseña e 
scol pa esaki cumpli cu reco- 
mendacion 3 di Doorlichting 


van het Arubaanse Onder- 
wijsbestel, cual ta indica cu 
mester tin un infrastructura 
adecua pa enseñansa. 


Despues di e noticia aki, ariba 
rednan social tabatin reaccion 
di diferente ciudadano cu a 
cuestiona pakico no a inverti 
e placa den e remodelacion 
di edificio existente, en bes 
di construi uno completa- 
mente nobo y laga e edifi- 
cio existente bay completa- 
mente perdi of evita cu nan 
ta destrui/basha esaki abao. 
Tambe mester cuestiona pa- 
kico a permiti pa e edificio 
bay den un estado di deteri- 
oro asina avansa cu mester a 
muda e scol, na lugar di dun’e 
su debido mantencion. 


Pa loke ta e ex-edificio di 
Reina Beatrix School, e edi- 
ficio aki ta un monumento 
reconoci, pues no por destrui 
ni basha e edificio aki abao. 


Na aña 2024 e edificio aki a 
wordo cera y a muda e staf y 
alumnonan di Reina Beatrix 
school pa otro localidadnan, 
ya cu e klasnan a wordo di- 
vidi den dos localidad dife- 
rente. Motibo pakico a scoge 
pa cera e edificio aki ta paso- 
bra e ta un monumento y e 
la bira mas costoso y dificil pa 
por drecha back. 


Algun tempo atras ariba red- 
nan social un persona a pu- 
blica un serie di potret di 
paden y pafo di e ex-edificio 
di Reina Beatrix School na 
unda por a mira tambe con 
deteriora e edificio ta. Algo 
cu a trece hopi sentimento di 
tristesa pa otro usuarionan, 
ex-alumnonan di e scol y cu 


a expresa nan opinion den e 
comentarionan. 


“Hopi jammer…ta haci do- 
lor pa wak e school den e 
estado aki,” un usuario a co- 
menta. Mientras cu otro a 
puntra ta pakico a bandona e 
edificio aki y lag’e deteriora 
di tal forma. Otro a indica cu 
ta algo “masha tristo mes pa 
mira e edificio di ‘nos’ scol 
asina” y asina hopi otro tabata 
sorprendi di con atras e ex- 
school aki a bay sin cu ningun 
instancia a interveni te na e 
momentonan aki. 


Algun aña pasa e edificio aki 
a bira un monumento recon- 
oci, pero te cu dia di awe ni 
Gobierno di Aruba, ni Mon- 
umenten Bureau a haci algo 
pa yuda renoba e edificio aki. 


No ta conoci si tin choller ta 
biba den algun di e edificio- 
nan aki, pero den e estado cu 
nan ta, ta evidente cu hende- 
nan ta drenta den e edificio- 
nan vandalisa e propiedad, 
laga sushi eyden y lamenta- 
blemente ningun instancia ta 
haci nada. 


Mientras ta bay construi un edificio nobo 
Ex-edificio di Juliana School y Reina Beatrix School 
completamente deteriora 

Dia Internacional di Hende Muhe: 
Inverti den hende muhe ta bon pa un y tur 


Diabierna 8 di maart mundo ta celebra Dia Interna- 
cional di Hende Muhe. Un dia specialmente dedica na 
subraya e lucha cu e ser femenino a hiba pa decadas y 
e logronan social, economico, cultural y politico cu e 
hende muhe a alcansa. 


Tur aña e organisacion UN Women (United Nations Wom- 
en) ta scoge un tema specifico pa e celebracion di Dia Inter- 
nacional di Hende Muhe y e aña aki e tema ta “Inverti den 
hende muhe: acelera e proceso” 


UN Women ta remarca cu den un mundo cu ta enfrentando 
varios crisis cu ta poniendo un presion grandi riba comuni- 
dadnan, logra igualdad di genero ta mas vital cu nunca. Sigu- 
rando derechonan di muhe y mucha muhe den tur aspecto 
di bida ta e unico manera pa sigura economianan prospero y 
husto, y un planeta saludabel pa futuro generacionnan. 


E organisacion ta subraya cu un di e desafionan clave pa logra 
igualdad di genero pa 2030 ta un falta alarmante di financia- 
mento cu ta un deficit anual di 360 biyon dollar na gasto riba 
medidanan pa igualdad di genero. 


UN Women ta presenta cinco area clave cu mester di accion 
den conhunto pa sigura cu e hende muhe no ta keda atras. 


Uno: Inverti den hende muhe ta un cuestion di 
derecho humano. 
Tempo ta core. Igualdad di genero ta keda e reto mas grandi 
di derecho humano. Inversion den muhe ta un derecho hu- 
mano imperativo y un pilar pa crea sociedadnan inclusivo. 
Progreso pa hende muhe ta beneficia un y tur. 


Dos: Termina pobresa 
E pandemia di COVID, conflictonan geopolitico, desaster- 
nan climatico, y confusion economico a pusha un extra 75 
miyon do persona den pobresa severo, desde 2020. Esaki por 
causa mas di 342 miyon muhe y mucha muhe biba bao di e 
liña di pobresa pa 2030. P’esey e organisacion ta remarca cu 
accion inmediato ta esencial. 


Tres: Implementa financiamento responsivo na 
genero 
Debi na conflictonan y aumento di prijs di combustibel y 
cuminda, calculacionnan reciente a sugeri cu 75% di paisnan 
lo limita gasto publico pa 2025. Austeridad t ta impacta nega- 
tivamente e hende muhe y ta kita espacio di gasto publico 
riba servicionan publico esencial y proteccion social. 


Cuater: Cambia pa un economia berde y sostene un 
sociedad di cuido 
E sistema economico actual ta acelera pobresa, desigualdad 
y degradacion ambiental, afectando desproporcionalmente 
e hende muhe y gruponan den exclusion. Defensornan di 
modelonan economico alternativo ta propone un cambio pa 
un economia berde y un sociedad di cuido cu ta amplifica e 
bosnan di hende muhe. 


Cinco: Sostene creadornan di cambio feminista 
Organisacionnan feminista ta lidera e esfuersonan pa enfr- 
ente pobresa y desigualdad di hende muhe. Sinembargo, nan 
ta trahando cu un suministro limita, ricibiendo un mediocre 
0.13% di asistencia oficial di desaroyo. 


Dia Internacional di Hende Muhe ta un momento pa re- 
fleha riba e progresonan logra, pa pidi cambio, y pa celebra 
actonan di curashi y determinacion realisa door di muhenan 
ordinario cu a hunga un papel extraordinario den historia di 
nan paisnan y comunidadnan. 


A pesar cu mundo a logra avancenan sin precedente y ex- 
traordinario den e tema di igualdad di genero, ningun pais 
ainda a logra igualdad di genero den su totalidad. 


LOCAL 
A6 


Diaranson 6 Maart 2024 


Aruba evaluando disponibilidad di financiamento Hulandes pa 
transicion di energia 


Diamars atardi, Prome 
Minister Evelyn Wever- 
Croes a reuni cu Minister 
Rob Jetten, cu ta encarga 
cu e cartera di clima y en- 
ergia na Hulanda. 


Durante e reunion a toca 
varios tema importante rela- 
ciona cu e topico aki, di cual 
un sigur tabata e conferencia 
di clima y energia cu Aruba y 
Hulanda a organisa aña pasa 
na Aruba. Pa cu e aña aki, 
Prome Minister a indica cu 
nan lo organisa e conferencia 
aki un biaha mas, y unabes cu 
nan tin e contenido y pais an- 
fitrion cla, lo anuncia esaki. 


Un otro tema di importan- 
cia cu nan a pasa riba dje ta 
e disponibilidad di fondo fi- 
nanciero cu tin na Hulanda, 
cu Aruba lo por usa pa e pro- 
ceso di transicion di energia. 
E meta di esaki ta pa evita cu 


Aruba ta asina dependiente 
riba “heavy fuel oil”, y traha 
mas cu energia limpi, miran- 
do cu esaki lo yuda na baha e 
tarifa di awa y coriente pa e 
comunidad di Aruba. 


Prome Minister a expresa cu 
Minister Jetten ta sostene e 
iniciativanan cu e diferente 
islanan den Caribe ta tuman- 
do, y ta para hopi pa traha 
hunto, y aki ta unda Aruba 
como isla lo mester wak di 
ki manera lo por traha hunto 
pa yega na solucionnan con- 
creto. 


“E reunion a bay den bon 
ambiente, y ohala cu pronto 
Aruba lo por anuncia e pa- 
sonan concreto cu Gobierno 
lo tuma pa logra na baha e 
tarifa di awa y coriente pa co- 
munidad”, Prome Minister a 
expresa. 


Turismo lo keda contribui fuertemente na crecemento economico den 
2023 y 2024 
Banco Central di Aruba (BCA) a publica ayera un update riba e “Economic 
Outlook” pa 2023 y 2024. 


Ripitiendo e prestacion ro- 
busto di e sector turistico 
den 2022, actividad turistico 
a marca tasanan di crece- 
mento halto den e prome 
mita di 2023. 


E cantidad di turista “stay-over” 
(+15,6 porciento), e averahe di e 
tasa pa camber (“ADR”) (+15,0 
porciento), y e ingreso pa cada 
camber disponibel (+28,2 por- 
ciento) a aumenta compara cu 
e prome mita di 2022. E desar- 
oyonan positivo aki, amplifica pa 
un subida den e nivel general di 
prijs pa bienes y servicio, a con- 
duci na un crecemento di 22,5 
porciento den entrada for di tur- 
ismo compara cu e prome mita 
di e aña anterior. 


Indicadornan relaciona na in- 
version, di otro banda, a pinta 
un imagen mixto pa e prome 
seis luna di 2023. Indicadornan 


positivo di importacion ta mus- 
tra inicialmente di ta den fuerte 
contraste cu indicadornan di 
credito. Sinembargo, e crece- 
mento den e balor di permiso pa 
construccion (+22,9 porciento) 
durante e prome mita di 2023, 
un indicador di construccion 
den futuro, ta sugeri mas inver- 
sion andando. Reflehando un 
empuhe na consumo, contract- 
nan laboral registra na Banco di 
Seguro Social (“SVB”) a aumen- 
ta cu 5,1 porciento durante e 
prome mita di 2023 compara cu 
e prome mita di 2022. Conside- 
rando tur cos, e indicadornan 
economico observa ta mustra un 
vigoroso prome mita di 2023. 


Ta premira cu actividad relata 
na turismo lo keda e contribuy- 
ente mas fuerte na crecemento 
di producto domestico bruto 
(PDB) den 2023 y 2024. E can- 
tidad di turista stay-over den 


2023 y 2024 lo probablemente 
yega 110,0 porciento y 113,0 
porciento di e nivel na 2019, 
respectivamente. A pesar di 
e expectativanan aki, BCA ta 
proyecta cu e balansa di pago 
(BdP) lo conoce un deficit den 
2023. E deficit aki den e BdP ta 
causa pa un deficit grandi riba 
e cuenta financiero debi na un 
mercado financiero global mas 
preta cu a conduci na refinan- 
ciamento domestico di debenan 
externo. Contrario na 2023, 
BCA ta premira un surplus di 
Afl. 620,1 miyon riba e BdP 
den 2024, door cu gobierno di 
Aruba ta premira pa financia su 
debenan cu lo madura den ex- 
terior. Banda di esaki, e escasez 
anticipa den likides cerca e ban- 
conan comercial lo mengua fi- 
nanciamento local di compra di 
accionnan y debenan externo cu 
lo madura. E surplus proyecta 
den e BdP pa 2024 ta resulta for 
di e suposicion di un surplus 
riba e cuenta coriente, stimula 
atrobe door di e sector turistico, 
cu ta pisa mas cu e deficit riba 
e cuenta financiero. A anticipa 
un aceleracion den proyectonan 
di construccion, cual a pusha 
inversion den 2023. Debi na 
un falta di proyectonan di in- 
version nobo pa compensa e 
proyectonan completa den e aña 
anterior, inversion ta premira pa 
cay den 2024. Consumo a keda 
stabiel den 2023 y mastanto lo 
expande den 2024. Siguiendo e 
desaroyonan den consumo, in- 
version, y exportacion, importa- 
cion lo probablemente subi den 
2023. Di otro banda ta anticipa 
cu importacion lo mengua den 


2024, debi cu e crecementonan 
spera den exportacion di tur- 
ismo y consumo priva no ta su- 
ficiente pa compensa pa e caida 
premira den inversion. 


Pa locual ta trata subida den pri- 
js, BCA ta proyecta un inflacion 
promedio anual di 2,9 porciento 
den 2023. E presion inflaciona- 
rio ta principalmente relata na e 
disrupcion den cadena di sumi- 
nistro, tarifa di awa y coriente 
mas halto, y reformanan fiscal. 
Den 2024, e inflacion basa riba 
un promedio anual ta premira 
pa yega 0,1 porciento, mirando 
cu e presionnan riba prijs ya 
menciona lo suavisa. 


Teniendo e suposicionnan aludi 
na cuenta, BCA ta calcula cu 
PDB real a crece cu 5,1 por- 
ciento den 2023, primordial- 
mente a traves di un expansion 


den exportacion real (+9,4 por- 
ciento) y inversion real (+24,5 
porciento). Al contrario, BCA 
ta anticipa un contraccion di 
0,1 porciento den PDB real den 
2024. Aunke tin e expectativa di 
un aumento den exportacion 
turistico real, complementa pa 
mas exportacion no relata na 
turismo, y consumo real, inver- 
sion real ta premira pa disminui 
(-23,6 porciento). E caida den 
inversion ta debi na un canti- 
dad mas abou di proyectonan di 
construccion nobo cu no por re- 
emplasa e stock di proyectonan 
relativamente grandi cu a finali- 
sa den 2023. BCA ta proyecta 
un 
crecemento 
economico 
nominal di 11,9 porciento den 
2023, y 1,2 porciento den 2024, 
marcando un fin na e expansi- 
onnan economico grandi cu a 
nota despues di pandemia desde 
2021. 

Hulanda: Miles di pashent di curason a muri debi na cuido retrasa 
durante pandemia di coronavirus 


(NLTimes)—Durante 
e 
pandemia di coronvirus, 
varios miles hende adicio- 
nal a muri for di kehonan 
cardiaco. 
Aproximada- 
mento mi ta nan proba- 
blemente mester a haya un 
angioplastia mas trempan, 
pero esey no tabata posi- 
bel pa via cu cuido regular 
tabata virtualmente pasa 
e tempo ey, segun econo- 
mista di salud Eline van 
den Broek-Altenburg. 


E economista di salud a studia 
e informacion medico di caso 
113,000 hende cu a haya nan 
mes den hospital cu kehonan 
di curason entre 2018 y 2021. 
Algun mester a ricibi inter- 
vencion dentro di un par dia. 
Otronan mester a warda mas 


largo pa ayudo. Mas hende a 
muri den ambos grupo den e 
añanan di coronavirus com- 
para cu den e añanan prome 
cu e brote, esta 2018 y 2019. 
E posponemento di angio- 


plastia a resulta mayormente 
den mortonan entre hende- 
nan cu tabatin mester di ayu- 
do entre un par dia di diagno- 
sis. Tambe tabatin un mortal- 
idad excesivo significante en- 


tre hendenan cu por a warda 
mas largo pa angioplastia. E 
tempo ey, dokternan a limi- 
ta nan mes mayormente na 
hendenan posiblemente den 
peligroso mortal y cu tabatin 


mester di ayudo inmediato. 


E posponemento di e trata- 
mentonan tambe tabatin un 
otro consecuencia. Hende- 
nan cu a haya angioplastia 
cu retraso frecuentemente 
a desaroya kehonan atrobe 
y despues tabatin mester di 
cuido urgente. Como resul- 
tado, tabatin basta interven- 
cion urgente den 2021. 


Debi na e mortalidad exce- 
sivo, e cantidad di hende mu- 
riendo for di problemanan 
cardiaco a aumenta despues 
di varios aña di caida. “E to- 
talidad di mortalidad cardiaco 
a reduci, pero e pandemia 
a cambia esaki,” van den 
Broek-Altenburg a bisa. 


Rasa ainda ta ser uza como indicador den cuido medico Hulandes 


(NLTimes)—Ciencia 
a 
acorda pa varios aña caba 
cu no tin diferente rasa 
entre humano—diferente 
color di cuero no ta afecta 
nada den biologia huma- 
no. A pesar di esaki, rasa 
ainda ta ser uza como un 
indicador den hopi man- 
ual y liñanan di guia den 
cuido medico Hulandes, 
segun un investigacion pa 
NU.nl. 


“Rasa ta un concepto inventa, 
pero tin biaha ta ser presenta 
den cuido medico como un 
hecho biologico,” segun Ju- 
dith Venderbos, un investiga- 
do den desigualdad social na 
e centro di experticio nacio- 
nal Pharos. “Esey ta incorecto 
y ta contribui na desigualdad- 
nan den salubridad.” 


E General Practitioner Train- 
ing Netherlands a siña miles 
di dokternan stagiaire pa 
registra rasa den testnan pa 
funcion di pulmon pasobra 
e lo ta importante pa inter- 
prete e resultadonan, NU.nl 
a descubri. Un manual uza 
pa Amsterdam UMC a bisa 
cu resultadonan di test pa 
sanger tabata corecto “si e ta 
preto.” Erasmus MC ainda 


a menciona rasa como un 
factor “den pashentnan cu 
un etnicidad Africano-Cari- 
bense” den un manual riba su 
website. Y e Longfonds ainda 
a bisa cu rasa ta parti di e test 
di espirometria como cu e ta 
splica e diferencianan den ca- 
pacidad di pulmon. 


Tur di e curpanan di cuido 
medico envolvi ta anticipa 
cu Longfonds lo descarta tasa 
for di nan manual y liñan- 
an di guia inmediatamente 
despues di cuestionamento 


for di NU.nl. General Practi- 
tioner Training Netherlands 
a yam’e un eror bergonsoso 
pero isola. “Rasa ta anticua. E 
prueba esaki pa algun tempo 
caba,” segun kimico clinico 
Hans Schotman di Amster- 
dam UMC a conta e corant. 
Christian Ramakers di Eras- 
mus MC a bisa cu e uzo di 
rasa tabata un eror cu lo ser 
corigi inmediatamente. 


Despues di cuestionamento 
for di NU.nl, e Longfonds a 
cambia “rasa” pa “etnicidad”. 


Un vocero a bisa cu e Long- 
fonds ta basa su descubri- 
mentonan riba informacion 
for di e Global Lung Func- 
tion Initiative (GLI). Sinem- 
bargo, GLI ta bisa riba su 
website cu ciencia di pulmon 
no ta funciona optimalmente 
por medio di pensa den ter- 
minonan di “rasa.” De hecho, 
un otro liña di guia di test- 
mento di pulmon ta bisa cu 
“rasa” como un factor den in- 
terpretacion di resultadonan 
di test ta “inadecua y inekibo- 
camente descurasha.” 


Charifa Zemouri, un cien- 
cia di salud den e tereno di 
liñanan di guia den cuido 
medico y desigualdadnan di 
salud, a yama e insistencia di 
e Longfonds pa keda factorisa 
“rasa” of “etnicidad” pelig- 
roso pa pashentnan. “Nan 
ta malinforma pashentnan,” 
Zemouri a conta e corant. 
“Comosifuera ‘rasa’ ta existi y 
comosifuera mester tin dife- 
rencia basa riba esey. Pa via 
di e manera di pensamento 
anticua aki, hendenan cu un 
color di cuero scur mester 
ta mas malo cu hendenan cu 
color di cuero cla pa ricibi e 
mesun diagnosis di fayo di 
pulmon.” 


NU.nl a descubri un actitud 
similar na e COPD & Astma 
Huisartsen 
Advies 
Groep 
(CAHAG), cual ta crea liñan- 
an di guia pa dokternan. Na 
un banda, e ta bisa cu “rasa 
y etnicidad no mester ser 
uza den espirometria.” Pero 
tambe e ta conseha dokternan 
pa keda haci esaki pasobra “e 
debate cientifico ainda ta an- 
dante.” E website di CAHAG 
ta hasta contene un mapa di 
palabra cu ta dividi paisnan y 
continentenan den “rasanan.” 

Parlamento Curasoleño: 
E benta di Ennia por alivia 
presion riba e poblacion 


(CuracaoChronicle)—E parlamento kier pa Ennia 
ser bendi lo mas pronto posibel pa alivia presion riba 
e poblacion. Esaki a ser declara den un mocion for 
di e parlamento, pa cual un mayoria a vota en fabor. 


Actualmente, tin e creencia cu residentenan di Corsou tin 
un rol significante den e maneho di e caso di Ennia y pa 
resolve e problemanan. Cu e mocion, parlamento ta spera 
pa reduci e “stress” aki. Tur partido a vota pa e mocion aki, 
cu e excepcion di Trabao pa Kòrsou. KEM no a vota. 


Ennia ainda ta bao propetario di Hushang Ansary. E Meri- 
cano supuestamente a insisti cu no tabatin nada malo cu e 
compania di seguro. Sinembargo, en berdad tabatin prob- 
lema. E acuerdo principal ta bisa cu Ennia lo cay inicial- 
mente bao di e Foundation for Management, y solamente 
ora tur cos ta back na ordo e por bira e propiedad di indi- 
vidualnan den e sector priva. 


Asina mes, e problemanan mester ser resolve prome. Hopi 
residente tin nan pensioen inverti cu Ennia, y nan mester 
ser paga den e proximo añanan. Na mei aña pasa, a reporta 
cu dos scenario tabata riba mesa pa resolve e problemanan 
aki: un recomienso of bancarota. 


Ta parce cu awo un tercer scenario ta riba e mesa, esta un 
benta. E ganashi lo bay mayormente na e fondo pa pago di 
pensioen, oficialmente bao Ennia Caribe Leven. E propu- 
esta aki, describi den un mocion, a ricibi apoyo for di casi 
tur parlamentario. E pregunta ta si e Centraal Bank van Cu- 
racao y Sint Maarten (CBCS), cual actualmente ta cubri un 
parti grandi di e financiamento, lo acorda na esaki. 


Ainda no ta conoci con CBCS ta para den relacion di e sce- 
nario. E parlamento ta pidi gobierno pa provee un update 
riba e situacion cada cuatro luna. 


Potret cortesia di CuracaoChronicle. 


Sint Maarten: 
Renobacion di e Simpson Bay Court 
completa via sponsor laboral 


( T h e D a i l y H e r a l d ) — 
Renobacion di e Simpson 
Bay Court a ser completa. 
Esaki a ser anuncia di- 
aluna pa e Ministerio di 
Vivienda Publico, Plani- 
ficacion Espacial, Medio 
Ambiente y Infrastructura 
VROMI. 


E proyecto tabata un esfuerso 
colaboral envolviendo e De- 
partamento di Deporte di 
e Ministerio di Educacion, 
Cultura, Hubentud y De- 
porte (ECYS), y a haya spon- 
sor pa contratista Limitless 
Infrastructure BV. 


Siguiendo e resultado di 
e Horcan Irma na 2017, e 
bankinan, dak y infrastruc- 


tura di luz di Simpson Bay 
Court a keda den mal estado, 
poniendo espectadornan den 
riesgo 
durante 
actividad- 
nan anochi. Reconociendo e 
identificacion di veldnan den 
necesidad pa e Departamento 
di Deporte, e Ministerio di 
VROMI a desaroya un plan 
comprensivo di accion pa e 
proyecto. 


Cu e ministerio contribuyen- 
do materialnan necesario pa 
e renobacionnan y Limitless 
Infrastructure donando labor 
colaborativo, a logra haci me- 
horacionnan significante pa 
engrandece e funcionalidad 
y seguridad di e facilidad cru- 
cial aki. 


E proyecto di renobacion ta 
enfoca riba areanan impor- 
tante pa mehoracion, incluy- 
endo e restauracion di banki- 
nan y daknan daña, e reim- 
plementacion di e sistema di 
canal rond di e veld, corta- 
mento di matanan demasiado 
grandi den bisindario, y e in- 
stalacion di luz nobo bao di e 
bankinan pa iluminacion ad- 
ecua anochi. 


Brigitte Halley, un represent- 
ante di e Simpson Bay Com- 
munity Foundation, a bisa: 
“E bankinan ta hopi mas safe 
awo, y nos por mira caba un 
mehoracion den hobennan 
mas activo riba veld. E veld ta 
parti di nos infancia, pues no 
kier tin e miho memorianan 
posibel di dje. Cu e dak res- 
taura, atrobe nos por tin refu- 
gio di yobida y solo.” 


Pa e comunidad, conseh- 
ero di politica Peter Gittens 
a bisa: “E beneficionan cu ta 
bin cu e enfoke riba nos co- 
munidad ta valioso como cu 
nan ta trece oportunidad y 
inspiracion pa e comunidad.” 


Potret cortesia di The Daily 
Herald. 


Yerba di lama Sargasso ta yega na costa 
norte di Corsou 


(CuracaoChronicle)—Durante e week- 
end cu a pasa, autoridadnan for di e Min- 
isterio di Salud, Medio Ambiente y Na- 
turalesa (GMN) a inspecta e costa norte 
di Corsou despues di varios reportahe di 
yerba di lama Sargasso na canto di lama. 
E guardia costa ta monitoriando ambos e 
menasa di polucion di azeta den lama y e 
yegada di Sargasso pa algun tempo caba. 


E polucion di azeta ta origina for di un situa- 
cion envolviendo un barco den e region di 
Trinidad y yega e costa di Boneiro. E costanan 
di Corsou ta ser controla cuidadosamente. 
Un cantidad significante di Sargasso a ser ob- 
serva e weekend aki na Boka Labadera y Bok’i 
Mangel, ambos riba e banda norte di isla. 


Sargasso ta yerba di lama bruin for di e Lama 
Sargasso, un region den e ocean Atlantico. E 
yerba aki ta unico pasobra e ta biba libremente 
flotando riba e superficie di e awa y no ta pega 
na e suelo di lama. Sargasso ta hunga un rol 
crucial den e ecosistema marino por medio di 
sirbi como un habitat pa varios especie ma- 
rino, incluyendo pisca, turtuga y varios ani- 
malnan invertebrado. 


Sinembargo, ora Sargassum plama riba canto 
di lama den cantidadnan grandi, e por causa 


problema. E proceso di decomposicion di 
yerba di lama pega riba tera ta produci un 
holo fuerte y desagradabel y por ser dañino 
pa turismo y e economia local. Ademas e pro- 
ceso aki por resulta den condicionnan den 
awa unda e oxigeno ta ser agota, cual por trece 
daño na bida marino den bisindario. 


Potret cortesia di CuracaoChronicle. 

Economia Hulandes ta surpasa meta di 1 triyon euro 


(NLTimes)—E GDP di 
Hulanda a conta pa 1.033 
triyon euro den 2023. Cu 
esey, e economia Huland- 
es a pasa e meta di 1 triyon 
euro pa prome biaha, se- 
gun e oficina di estadisti- 
co CBS a reporta diamars. 


“GDP a crece relativamente 


fuerte den e ultimo añanan,” 
CBS a bisa. “Esaki ta parcial- 
mente debi na e recupera- 
cion despues di e corona- 
virus, pero tambe debi na e 
inflacion halto den e ultimo 
añanan” 


Den 1995, e GDP Hulan- 
des ainda tabata na 330 bi- 


yon euro. El a pasa 500 biyon 
euro den 2002. Desde 1995, 
e balor di e economia Hu- 
landes a cay solamente den 
2009 y 2020, durante e crisis 
di credito y e crisis di coro- 
navirus. 


E structura di e economia 
Hulandes a cambia un tiki 


durante e ultimo decadanan. 
Den 2023, 88.5% di e GDP 
a inclui gastonan di com- 
sumidornan, cual a baha for 
di 71.5% den 1995. E share 
di e balans di importacion y 
exportacion a aumenta for di 
6.7% pa 11.3% e tempo ey. 


Hulanda tin e di 18 econo- 


mia mas grandi na mundo y e 
di cinco mas grandi den Eu- 
ropa, segun e ranking global 
di International Monetary 
Fund (IMF). Merca y Chi- 
na ta e top dos economia na 
mundo. Den Europa, Alema- 
nia ta lidera e lista cu un GDP 
di mas cu 4 triyon euro, sigui 
pa Francia, Italia y Spaña. 


Parlamento Hulandes ta permiti pa piloto 
di cultivacion di cannabis continua, pero 
sin Amsterdam 


(NLTimes)—Parlamen- 
tarionan a rechasa un 
propuesta pa trece un fin 
trempan na e proyecto pi- 
loto di gobierno cu lo ex- 
pande e legalidad di e co- 
mercio di cannabis. E ex- 
perimento a caba di cum- 
insa, y ta diseña pa eventu- 
almente resulta den regu- 
lacionnan mas estricto y 
control di e coffeshopnan 
y nan suministradonan di 
cannabis. Na mesun mo- 
mento, un mayoria den 
Tweede Kamer, tambe a 
rechasa un medida cu lo 
permiti pa e experimento 
expande for di 10 pa 11 
municipio pa asina e dis- 
tricto di Amsterdam-Oost 
por participa. 


E mocion pa sea stop e exper- 
imento 
permanentemente, 
of pone un pausa riba dje, a 
ser presenta pa Diederik van 
Dijk. E parlamentario for di e 
partido derecha SGP tabatin 
e apoyo di su mesun partido 
y nacionalista derecho PVV. 
E medida pa pone un fin 
permanente na e proyecto a 
perde pa un voto di 110-40. E 
partidonan DENK, Christe- 
nUnie y CDA a uni cu SGP 
y PVV den e intento fracasa 
pa stop e experimento tem- 
poralmente, cual a resulta 
den un voto di 99-51 diamars 
atardi. 


Bao di e politica di tolerancia 
actual na Hulanda, coffee- 
shopnan ta permiti di bende 


cannabis na cliente, pero pa 
cultiva e droga aki ta pro- 
hibi. Ademas, no ta permiti 
pa suministra cantidadnan 
mas grandi di e droga, tam- 
poco ta permiti pa mantene e 
cantidad necesario pa provee 
clientenan individual durante 
oranan di trabao. Pa e motibo 
aki, coffeshopnan ta cumpra 
nan material via conexionnan 
scondi na cultivadornan ile- 
gal mientras cu autoridadnan 
mayormente ta ignora esaki. 


E experimento a cuminsa na 
december 2023 despues di un 
decada di debatenan politico 
y hopi retraso, cu e proyecto 
diseña pa dura mas cu cinco 
aña. Pero durante e debate 
siman pasa riba si ta permiti 
Amsterdam-Oost pa partici- 
pa den e prueba, a bira inme- 
diatamente claro cu e Tweede 
Kamer nobo no tabata entu- 
siasma pa e experimento. 


PVV, awo e partido mas gran- 
di den parlamento, a yama e 
prueba “experimentando cu 
nos muchanan” y a propone 
pa stop esaki completamente, 
of al menos pone un pausa 
riba dje te ora cu e coalicion 
nobo ta den servicio. Par- 
tidonan Cristian Christe- 
nUnie, SGP y CDA tambe 
tin reservacionnan tocante 
e continuacion di e experi- 
mento. 


E proyecto lo cuminsa cu cof- 
feeshopnan den Breda y Til- 
burg suministra pa dos cul- 


tivadornan legal. Esey lo ser 
expande despues pa Arnhem, 
Almere, Groningen, Heer- 
len, Voorne aan Zee, Maas- 
tricht, Nijmegen y Zaanstad. 
Eventualmente, Amsterdam- 
Oost a presenta su mes como 
un posibel participante adi- 
cional den e proyecto. 


Sinembargo, incluyendo e 
districto di e ciudad capital 
a nifica adapta e ley existente 
gobernando e experimento 
pa permiti un di 11 muni- 
cipio. Tweede Kamer a re- 
chasa e propuesta ey, cual a 
ser entrega pa Ernst Kuipers 
ora e tabata minister di salud. 
Partidonan iskierdista y cen- 
trista 
GroenLinks-PvdA, 
D66, SP y Volt a ser uni pa 
e partido derechista VVD, y 
FvD y Ja21 ta apoya e me- 
dida. E medida a faya pa un 
voto di 78-72. 


E cultivacion ilegal di can- 
nabis ta un problema serio pa 
varios aña, cu conexion den 
labamento di placa, bancario 
clandestino y leninghaaien. 
E ultimo a ser conecta cu 
hende forsa pa entrega nan 
propiedad den casnan di cul- 
tivacion ilegal pa paga nan 
debe. Ora a ser gara, e victi- 
manan di skemanan asina por 
enfrenta persecucion, y por 
ricibi restriccion riba servi- 
cionan esencial, manera con- 
tracto di energia, habrimento 
di cuenta na banco, y seguro. 
Otro casnan di cultivacion tin 
biaha ta ser estableci sin pre- 
caucionnan di seguridad, cu 
facilitadornan hortando elec- 
tricidad for di otro fuente. 


E meta di e experimento aki, 
den cual e coffeeshopnan den 
10 municipio ta cuminsa nan 
material for di cultivadornan 
legal pa mira si regulacion ta 
un opcion miho. Beneficio 
espera ta inclui un producto 
miho y menos crimen. 

(EFE) – Dialuna ultimo 
Fiscalia di Peru a habri un 
investigacion preliminar 
contra prome minister Al- 
berto Otarola como pre- 
sunto autor di dos delito 
di corupcion, despues cu 
den un audio cu a bay vi- 
ral por scucha Otarola 
ofreciendo trabao na un 
hoben, cu ken el a tene 
un relacion sentimental y 
ken tabatin un contract na 
Ministerio di Defensa. 


“Fiscalia di Nacion, a traves 
di e area di Enrikecimento 
Ilicito y Denuncianan Con- 


stitucional, a cuminsa pro- 
ceso preliminar contra Luis 
Alberto Otarola Peñaranda 
den su actuacion como presi- 
dente di Conseho di Minis- 
ter, como presunto autor di 
delito contra administracion 
publico afectando Estado,” 
Ministerio Publico a informa 
riba e red social X. 


A agrega cu tambe a cuminsa 
investiga Otarola como pre- 
sunto autor di delito contra 
administracion publico cu 
patrocinio ilegal. 


Den e comunicado, e insti- 


tucion tambe ta señala cu 
e procesonan preliminar ta 
alcansa e hefe di oficina di 
abastecemento di Oficina 
General di Administracion 
di Conseho di Ministernan, 
Christian 
Antonio 
Flores 
Magino, como presunto au- 
tor di delito contra la admin- 
istracion publica. 


Dialuna ultimo, presidente di 
Peru, Dina Boluarte, a solic- 
ita Otarola ken ta na Canada 
den un biahe oficial, pa bay 
back Peru y duna splicacion 
tocante e audio cu a leak. 


Den e audio, por scucha su- 
puestamente Otarola papi- 
ando cu Yazire Pinedo, unda 
e ta pidie su CV pa despues 
puntrele ki dia nan ta bay 
topa otro. “Bisa mi dushi pa 
nos papia” e hefe di gabinete 
a bisa supuestamente. 


Oranan despues cu Boluarte 
a pidi su regreso, Otarola 
a publica un comunicado 
breve den cual ta nenga di a 
comete un acto ilegal y cu ta 
bay splica e presidente kico e 
situacion ta. 


(EFE) – Dialuna ultimo 
un hues Colombiano a or- 
dena cu e ex-hefe paramil- 
itar Salvatore Mancuso, 
ex-comandante di Auto- 
defensas Unidad de Co- 
lombia (AUC) ta bay haya 
su libertad pa un periodo 
di “prueba” di cuatro aña. 


“Ta bay concede na Salvatore 
Mancuso Gomez e libertad 
di un periodo di cuatro aña 
di prueba,” hues Luz Marina 
Zamora a sigura den audi- 
encia na hurisdiccion spe- 
cial Husticia y Paz den cual 
mester a defini si e ex-hefe 
paramilitar ta bay keda den 
libertad. 


Mancuso, 
ken 
presidente 
Gustavo Petro a cualifica 
como “gestor di paz” pa ta 
mediador cu Clan del Golfo, 


grupo heredero di AUC cu 
cual gobierno a cuminsa al- 
gun dialogonan “frustra,” dia- 
mars di siman pasa a yega na 


Bogota for di Merca, despues 
di un proceso di deportacion 
y despues di a cumpli un 
condena pa narcotrafico. 


A investiga Mancuso na Co- 
lombia pa mas di 75.000 cri- 
men, pa loke su deportacion 
na e pais tabata den “stand 
by” casi cuatro aña debi 
na pandemia di Covid-19 
despues di a cumpli su con- 
dena na 2020. 


E ex-hefe paramilitar ken ta 
cera na prison La Picota di 
Bogota, a keda na disposicion 
di e hues di ehecucion di sen- 
tencianan di Husticia y Paz 
ken a cit’e den un audiencia 


cu a cuminsa diabierna siman 
pasa y a caba dialuna ultimo, 
asina como magistrado di 
control di garantia di Barran- 
quilla, cu ta e autoridadnan 
competente pa tuma decisi- 
onnan tocante Mancuso su 
libertad. 


Den sentido aki, e hues a 
sigura cu su salida ta bay de- 
pende si otro autoridadnan 
no lo solicita Macuso den 
futuro, pa e motibo ey, ex- 
comandante di AUC ta bay 
permanece den prison tanten 
e salanan di Husticia y Paz di 
Barranquilla y Bogota ken lo 
dicidi su suerte. 


Husticia Colombiano a libera Salvatore Mancuso di manera provisional 


Fiscalia di Peru ta habri investigacion 
na prome minister pa supuesto delito di 
corupcion 


(CNN) – Ministerio Pu- 
blico di Panama a informa 
cu dialuna ultimo a acusa 
45 migrante pa delitonan 
di daño contra bida y inte- 
gridad, y 39 di nan ademas 
pa actonan di vandalismo 
cu a sucede diabierna di 
siman pasa na un refugio 
temporal na Meteti, pro- 
vincia di Darien. 


Oranan prome, minister di 
Seguridad Publico di Pana- 
ma, Juan Manuel Pino a in- 
forma cu e detenidonan ta 
personanan migrante di na- 
cionalidad Venezolano, Co- 
lombiano y Ecuatoriano. 


Nan ta señala pa husticia y ta 
bay keda deporta di Panama. 
Si nan resulta culpabel, ta 
bay procede cu e deportacion 


despues cu nan cumpli cu e 
condena, minister Pino a de- 
taya. 


Tocante e incidente, director 
di Servicio Nacional di Mi- 
gracion di Panama, Samira 
Gozaine a splica cu 50 funcio- 
nario, entre agentenan di Ser- 


vicio Nacional di Frontera y 
di Migracion, cu no tin arma, 
a keda den peliger debi na e 
candela y tambe ora a ataca 
nan cu piedra. Gozaine no a 
duna detaya si entre e funcio- 
narionan tabatin herido. 


Servicio Nacional di Frontera 


di Panama den un comuni- 
cado a splica cu e incidente 
violento a inicia diabierna 
anochi, ora dos muhe mi- 
grante cu tabata den refugio 
a cuminsa pleita pa un tent. 
E conflicto a escala hasta cu 
e 250 migrante cu tabata den 
refugio a cuminsa ataca e per- 


sonal di e dependencia cu 
piedranan, kimando e oficina 
y modulonan. 


A traves di un comunicado 
Ministerio Publico a bisa cu 
e dañonan ta di mas di 550 
mil dollar, debi na perhuicio 
contra Estado Panameño pa 
destruccion di instalacionnan 
cu tabata sirbi pa migrant- 
enan y persona di Unicef di 
Panama por a drumi. 


Minister di Siguridad, Juna 
Manuel Pino a sigura na 
final di februari cu e dos 
prome luna di e aña aki, mas 
di 73.000 migrante a crusa e 
selva di Darien di forma ireg- 
ular. Ta 20.000 migrante mas 
compara cu e mesun periodo 
di aña pasa, segun loke e fun- 
cionario a sigura. 


Panama: 45 migrante acusa di actonan di vandalismo y candela na refugio 

Jamaica: Gobierno tumando paso pa reduci recibo di energia di NWC 


(JamaicaObserver) – Go- 
bierno di Jamaica ta bay 
cuminsa un serie di inicia- 
tiva, incluyendo mehora- 
cion infrastructural, cu 
meta pa reduci consumo 
di energia di Comision 
Nacional di Awa (NWC). 


Minister sin Portfolio den 
Ministerio di Crecemento 
Economico y Creacion di 
Empleo, Senador Matthew 
Samuda, kende a resalta e im- 
pacto significante di costo di 
energia riba e entidad, a in- 
dica cu un di e iniciativanan 
principal ta e instalacion di 
un sistema solar flotante riba 
e Reservoir di Mona na St 
Andrew. 
E sistema aki, cu lo wordo in- 
stala na un costo di aproxima- 
damente 60 miyon dollar, lo 
produci 45 megawatt di ener- 
gia limpi, cual nan ta spera cu 
lo spaar NWC aproximada- 
mente 1 biyon dollar pa aña. 


“Esey... sin duda lo wordo 
reinverti den sistemanan na 


henter e largura y hancho di 
Jamaica,” Senador Samuda a 
menciona. 
E tabata dirigiendo na e cer- 
emonia di pone e prome pie- 
dra pa e Proyecto di Reem- 
plaso di e Pozo di Minard di 
60 miyon dollar na Minard, 
St. Ann. 


Minister Samuda a bisa cu 
NWC ta e usuario unico mas 
grandi di energia na Jamaica, 
notando cu e entidad ta gasta 
mas cu 30% di su entrada to- 
tal riba e provision aki. 
“Asina e proceso di inver- 
sion a cuminsa pasobra nos a 
cumpli cu e pais cu e prome- 
sa cu nos lo baha e cuenta di 


energia aki door di reduc- 
cion den uso di energia,” el a 
apunta. 


Senador Samuda tambe a 
skirbi plannan pa reemplasa 
mas cu 36 di e pompnan mas 
bieu y menos eficiente di en- 
ergia di NWC y a tuma e tra- 
bounan di renobacion y man- 


tencion necesario. 


E participacion aki, cu ta cos- 
ta 904 miyon dollar, tin como 
meta un miho eficiencia y 
confiansa di e sistemanan di 
pomp di e entidad, el a indica 
adicionalmente. 


“Nos a cumpli cu nos lo au- 
menta nos suministro di awa 
pa sigura cu e NWC ta bay 
for di suministrando 75% di 
awa di e hendenan di Jamaica 
pa 90%,” senador Samuda a 
indica. 


El a resalta tambe cu e 10% cu 
ta resta lo wordo proporciona 
pa e sistemanan cu ta wordo 
maneha pa e corporacionnan 
municipal. 


Minister Samuda a nota cu e 
esfuersonan di Gobierno pa 
atende cu e costonan halto 
di energia di NWC ta parti 
di un strategia mas amplio pa 
mehora infrastructura di Ja- 
maica y sostene crecemento 
economico di Jamaica. 


Trinidad y Tobago: Menasa di seguridad nacional a conduci na cambio 
drastico 


(TrinidadExpress) – Un 
supuesto menasa pa se- 
guridad nacional tabata e 
motivacion pa e interven- 
cion drastico di Gobierno 
na e Agencia di Servicio- 
nan Strategico (SSA). 


“E circunstancianan (na e 
SSA) a rekeri di Gobierno 
pa actua pa sigura cu seguri- 
dad nacional (di e pais) no ta 
wordo comprometi,” prome 
minister Dr. Keith Rowley a 
bisa ayera mientras e tabata 
trata di splica e paso drastico 
di gobierno anuncia ariba di- 
adomingo, ora nan a destitui 
Mayor Roger Best como di- 
rector di SSA y a reemplas’e 
cu Embahador Brigadier An- 
thony Phillips-Spencer, ken 
a ser yama back for di Wash- 
ington. 


Gobierno a considera cu tin 
un menasa pa seguridad na- 
cional, e prome minister a 
bisa mientras e tabata papia 
cu periodistanan na e aper- 
tura di e Biblioteca nobo di 
Diego Martin. 


El a enfatisa cu e asunto aki 
a rekeri “cierto cantidad di 
consideracion y cu e circun- 
stancianan ta rekeri pa Gobi- 
erno actua pa sigura cu e se- 
guridad nacional no ta wordo 


comprometi. E accionnan 
cu a yega dilanti di Gabinete 
tabata hustifica un interven- 
cion drastico.” 


Na e pregunta si nan a ricibi 
e informacion cu a causa Go- 
bierno pa actua localmente of 
tabata informacion cu a bini 
for di afo di Trinidad y Toba- 
go, e prome minister a con- 
testa: “Localmente. Laga mi 
pon’e asina, y mi ta bay bisa 
esaki, pa sigura cu e teorianan 
di conspiracion no tin base 


den algun factor. Gobierno a 
actua riba informacion di po- 
lis. Mi no ta bisa mas.” 
A puntra e prome minister si 
e blokeo na e SSA cu a cum- 
insa ariba diadomingo tabata 
conecta cu e informacion aki. 
El a bisa cu esaki tabata parti 
di e reaccion di Gobierno na 
e informacion cu nan a ricibi 
for di polis. 


Na e pregunta si documen- 
tonan a ser confisca for di e 
SSA pa polis durante e blokeo, 


e prome minister (den un 
referencia aparente na de- 
claracionnan haci pa MP di 
Oropouche East Dr. Roodal 
Moonilal) a bisa: “No, no, 
no tabatin nada kibra of poni 
aden. Esaki (blokeo) tabata 
simplemente pa sigura cu 
tabatin control absoluto di e 
situacion. Un director nobo 
di e SSA ta na luga desde dia- 
domingo anochi. Mi a tende 
algun combersacion for di 
personanan cu ta trata di cau- 
sa desacuerdo tocante ken no 


por bay, y kico polis no por 
haci, y kico a wordo tuma. 
Nada a ser tuma.” 


El a agrega cu debi na e cir- 
cunstancianan di un cambio 
y e situacion cu nan ta tratan- 
do, nan tabata trata di sigura 
cu tur e propiedadnan riba e 
tereno, e integridad tabata ser 
preserva. 


Tocante e acusacion cu e lider 
di e oposicion a haci cu el a 
pone “su persona” na cabes 
di e SSA pa supervisa e vigi- 
lancia ariba e politiconan y 
miembronan di publico, e 
prome minister a bisa: “Mi 
no lo reacciona na ningun di 
e extremistanan di e oposi- 
cion pasobra nan lo bay asina 
leu pa bisa cu cualkier hende 
di Trinidad y Tobago ta ami 
mes.” 


A puntra e prome minister 
tocante e naturalesa di e in- 
vestigacion cu ta tumando 
luga na e SSA y den su con- 
testa el a reitera e declaracion 
den comunicado di prensa di 
diadomingo, cu e ta tene rela- 
cion cu e personal, e ekipo y 
e procesonan na e SSA. “Nos 
simplemente kier sigura cu e 
asuntonan ey ta den un mar- 
co aceptabel,” el a bisa. 

Dakota Johnson no lo haci peliculanan manera Madame Web mas 


(TMZ) - Dakota Johnson 
ta bisa cu e no lo partici- 
pa den ningun proyecto 
similar na Madame Web, 
despues cu e pelicula no a 
logra mira e exito cu e ta- 
bata premira. 


E actor a mantene su mes ho- 
nesto tocante e pelicula y cu 


esaki no ta na su gusto, spli- 
cando Bustle cu e “tabata de- 
finitivamente un experiencia 
pa mi den crea e pelicula aki. 
Nunca mi a haci algo manera 
esaki prome. Probablemente 
nunca lo mi haci algo manera 
esaki atrobe pa motibo cu mi 
no ta pas den e mundo ey,” 
Dakota a expresa, agregando 


cu “e no ta sinti bon pa forma 
parti di un pelicula cu ta ser 
critica fuertemente, pero mi 
no por bisa cu mi no ta com- 
pronde e criticanan.” 


Durante e combersacion el a 
revela dicon e pelicula a ser 
ricibi di e manera ey, splican- 
do cu e actornan frecuent- 


emente ta haya un imagen 
pa un tipo di proyecto, pero 
asina cu e grabacion cuminsa 
e ta bira algo cu ningun hende 
a spera. Esaki ta exactamente 
loke a pasa cu “Madame 
Web,” segun Dakota a splica. 


Dakota tambe ta bisando cu 
e fracaso di e pelicula tin di 
haber cu e manera con e in- 
dustria ta traha, splicando cu 
henter e proceso di crea un 
pelicula no ta algo bunita, 
sino un red complica di de- 
cisionnan haci pa comitenan, 
e audiencia no tin hopi infor- 
macion ni bista tocante e arte 
di crea un pelicula. Segun 
Johnson, e ehecutivonan a 


severamente subestima e au- 
diencia cual ta haci su nan ta 
fracasa cu nan proyectonan 
den Hollywood, incluyendo 
esun aki. 


E cifranan di Madame Web no 
ta gaña. E total pa e apertura di 
6 dia incluyendo dianan fes- 
tivo manera Valentines Day y 
Presidents Day apenas a yega 
25,8 miyon domesticamente 
y a mira practicamente e me- 
sun resultado globalmente. E 
tabata asina odia pa audiencia 
y criticonan cu te hasta Syd- 
ney Sweeney a haci chiste cu 
esaki durante su apertura di 
SNL bisando cu ningun hen- 
de a mira e pelicula. 


Taylor Swift ta yega un trato cu Singapore pa no duna concierto na otro 
pais den Asia Sureste 


(AP) - Taylor Swift a horta 
e show na un cumbre Asi- 
atico diamars ora cu e lid- 
er di Singapore mester a 
defende su pais chikito su 
trato exclusivo cu e can- 
tante cu ta pone den ries- 
go un mal relacion cu e re- 
gion pa medio di preveni 
cu e lo duna concierto den 
otro nacionnan. 


Singapore 
ta 
un 
miem- 
bro clave di Association of 
Southeast Asian Nations, un 


bloke di 10 nacion conoci 
como ASEAN. Su cumbre di 
3 dia mester a enfoca riba e 
miembro Myanmar su crisis 
humanitario y e conflictonan 
den South China Sea. Na 
luga di esaki, Prome Minister 
Lee Hsien Loong a ser cues- 
tiona tocante un supuesto 
trato lucrativo y exclusivo cu 
su pais a haci cu Swift cual 
ta preveni cu e cantante por 
hiba su tour Eras na cualkier 
otro pais na parti sureste di 
Asia. 


Swift lo tin 6 concierto for di 
2 di maart te dia 9 di maart na 
Singapore y algun pais bisiña 
a keha cu e trato ta kita e tur- 
ismo cu su concierto lo por 
trece na nan. Su tour Eras a 
kibra recordnan ora cu el a 
surpasa 1 biyon aña pasa y 
su adaptacion di e concierto 
na un pelicula a rapidamente 


tuma posicion number 1 y a 
bira e pelicula di concierto cu 
mas ganashi a genera te dia di 
awe. 


E lider di Singapore diamars 
a confirma cu Swift a ricibi 
“cierto incentivo” a cambio 
di haci Singapore su unico 
destino den Asia Sureste pa 


su tour Eras. Lee a defende 
e trato na un conferencia di 
prensa cu Prome Minister 
di Australia Anthony Alba- 
nese. Lee no a revela e costo 
di e trato exclusivo, cual a ser 
paga cu fondo estableci pa re- 
construi turismo despues di 
impacto di COVID-19. 


Cuerpo Policial Aruba ta 
keda inverti den su personal. 
Recientemente a tuma lugar 
un curso basta intensivo cu 
a wordo duna na recherch- 
enan di Aruba como tambe 
participacion di coleganan 
di Cuerpo Policial Curacao. 
Trahando hunto cu otro Cu- 
erpo di Polis den reino pa 
asina por eleva e conoce- 
mento trahando hunto. 
E curso a wordo duna pa do- 
cente Sra. Eva VAHRMEIJER. 
Cursus begeleider tabata mr. 
Pleun Trooster di NPA Hulan- 
da. 


E curso tabata pa duna infor- 
macion tocante e funcion y e 
rol di un OvD-R (Officier van 
Dienst Recherche) na tur agen- 
tenan policial ta traha na depar- 
tamento di recherche. Un curso 
pa amplia nan conocemento riba 
e materia nobo aki pa asina e de- 
partamento di recherche lo con- 
oce miho structura den futuro. 


Na final di e curso a haci entrega 
di certificado nan e curistanan. 


Esaki a tuma lugar den presencia 
di comisario di Departamento 
di Recherche Sr. Robert Can- 
delaria, sr. H. Koolman Hoofd 
Divisie Centrale Recherche y 
Sr. G. Cham di wnd. Hoofd Al- 
gemene Recherche di Cuerpo 
Policial Aruba. 


Esnan polisnan cu a haya e cer- 
tificado tabata sr. Roy Hodge, 
Sr. Carlos Muller y Sr. Robert 
Marsdin. 


Masha pabien na cada agentenan 
policial tanto di Aruba y di Cor- 
sou! 

SETAR orguyoso di por 
contribui na e Festival Un 
Canto pa Aruba su Himno y 
Bandera 


Diabierna y diasabra ano- 
chi a tuma luga e Festi- 
val Un Canto pa Aruba 
su Himno y Bandera. Un 
Festival cu tabata bon 
bishita y cu tremendo 
presentacionnan y com- 
posicionnan dedica na nos 
Himno y Bandera. 
SETAR ta felicita Fundacion 
Cultural di Festival Folk- 
lorico y Comision Promove 
Cultura, tur agrupacion mu- 


sical, participantenan y ga- 
nadornan den e categoria di 
Adulto como tambe Infantil 
y Hubenil pa un tremendo 
festival. 
Como nos compania na- 
cional di telecomunicacion, 
SETAR ta orguyoso di por 
contribui henter aña na fes- 
tivalnan y actividadnan cu ta 
promove, conserva y engran- 
dece nos cultura. 


Studiantenan di curso di 
skirbimento creativo cu nan 
coleccion di storia titula 
“Halado” 


Diabierna Vi Frank jr. hunto 
cu su studiantenan a presenta 
un coleccion di storia titula 
‘Halado’ na biblioteca. Un 
produccion cu un grupo 
di escritor cu a participa 
n’e curso di Skirbimento 
creativo cu Vi Frank jr. a 
duna na biblioteca. 


Presentacion 
tabata 
exitoso, 
pa un sala yen yen di fans y 
famia. Vi Frank a conta un poco 
di e proceso y di e curso y su 
studiantenan a declama poema 


of un fragmento di nan storia 
pa duna publico un idea di e 
contenido! Bukinan a bende 
manera pan cayente! 
Escritornan di ‘Halado’ tin un 
storia di autor Vi Frank jr. Otro 
escritornan aspirante ta: Valerie 
Figaroa, 
Shaitza 
Olivieira, 
Philomena Ida Croes, Julie 
Thode, Ian tromp, Dominico 
Werleman, Gina Paula, Noris 
van 
Lis-Donata, 
Adelaida 
Ponson, Shuraima Quant, Ann 
Angela, Josina Boekhoudt, Astra 
Paesch y Helene Arends. 


Aruba y Corsou a haya curso Officier Van 
Dienst Recherche 

Adicto ambulante a destrui porta di edificio 
unda antes e doño a permiti nan keda drumi 


Diasabra anochi a drenta 
informe di cu un adicto 
ambulante tabata purba 
di kibra porta di un lugar 
den Klipstraat, mesora a 
dirigi un patruya na e si- 
tio. 
Na yegada di e patruya a bin 


compronde cu un adicto lo a 
destrui porta di un lugar unda 
antes e doño tabata permiti 
e adictonan pa drumi pero 
despues di cu recientemente 
a haya un hende sin bida den 
e lugar e doño a cera e lugar. 
Awor ora cu un adicto a haya 


e lugar cera lo a purba di 
destrui e porta y a haci daño 
na e glas. Cu ayudo di cama- 
ranan di seguridad den e area 
polis lo logra captura e sos- 
pechoso. 


Motociclista a dal dama di edad sigui core 
bay pero e celular cu su cedula a cay riba 


Diasabra anochi a drenta 
informe di un accidente 
cu hende herida benta 
riba caminda na Driemas- 
terstraat, mesora a dirigi 
tanto polis como ambu- 
lance na e sitio. 


Na yegada di e patruya a bin 
compronde cu ta un brom- 
mer a hit & run un dama di 
edad y a sigui core bay, pero 
den e impacto cu e dama e 
celular y cedula a cay riba ca- 
minda. Polis a coy e cedula y 
a haya di e motociclista. Na 


yegada di ambulance nan a 
atende e dama y a transporte 
pa hospital. Polis di trafico a 


presenta y a sigui cu e inves- 
tigacion. 


Motociclista herida den un accidente na e 
rotonde Cumana 


Diasabra anochi durante 
cu ambulance ta pasan- 
do na rotonde Cumana a 
topa cu un accidente unda 
un motociclista a resulta 
herida, mesora a solicita 
un patruya na e sitio mien- 
tras nan a cuminsa atende 
e motociclista. 


Na yegada di e patruya di 
trafico a bin compronde cu 
aki ta trata di un accidente pa 
falta di preferencia. E moto- 
ciclista a ser hiba cu ambu- 
lance pa hospital. E accidente 
aki a ocasiona un stagnacion 
forma di trafico pa algun rato. 


Polis a localisa y confisca e 
brommer cu a dal e dama na 
Madiki 


Diasabra anochi ora polis- 
nan tabata atendiendo e 
accidente na Driemaster- 
straat a drenta informe di 
cu 2 hoben ta agrediendo 
2 persona di edad na Ma- 
diki, mesora a mobilisa 
patruyanan na e sitio. 


Na yegada di e patruya a bin 
compronde cu aki ta trata di 2 
hobencito cu tabata pushan- 
do e brommer y nan a busca 
problema cu e chauffeur y a 


cuminsa cu agredi’e y a tira 
piedra riba e auto di e perso- 
nanan. E hobennan aki a haya 
instruccion pa pusha y warda 
e brommer pa e motociclista. 
E muchanan tabata pushan- 
do ora cu nan a ser mira pa e 
chauffeur y nan a lanta con- 
tra dje. A bin resulta cu esey 
ta e brommer cu a ser usa pa 
dal e dama den Driemaster- 
straat, mesora polis a confisca 
e brommer pa mas investiga- 
cion. 


Problema entre bisiñanan di 
Rancho a bolbe lanta bek pero 
awor na Seaport Market Place 
dilanti turistanan 


Diasabra atardi a drenta 
informe di cu tin un prob- 
lema andando banda di 
Seaport Market Place di- 
lanti wowonan di turista, 
mesora a dirigi patruyan- 
an na e sitio. 


Na yegada di e patruya a bin 
compronde cu aki ta trata 


problema cu ta andando pa 
basta tempo entre bisiñanan 
di Rancho, unda e dama a 
core yega pidi ayudo ya cu e 
tin un bisiña ta busc’e prob- 
lema hasta el a yega di manda 
auto riba dje. Polis a atende 
cu e dama y a keda di busca 
e bisiña problematico pa 
atende debidamente cune. 

Chauffeur a bay banda robes di caminda dal frontal den trafico contrario 
dilanti La Cabana 


Diasabra anochi a drenta 
informe di un accidente 
dilanti La Cabana, mesora 
a dirigi un patruya na e 
sitio. 


Na yegada di e patruya a bin 
compronde cu aki ta trata 
di un accidente unda cu un 
chauffeur pa un motibo of 
otro a bay banda robes di 
caminda y a bay dal frontal 
riba trafico contrario. Como 
den e auto contrario tabata tin 
un baby polis a pidi presencia 
di ambulance pa un revision 
riba dje. Na yegada di e 


ambulance a revisa e baby y 
no a haya nada riba dje. omo 
cu e auto a bay banda robes 


polis a test e chauffeur pero 
esaki no tabata bao influencia. 


Chauffeur cansa a para auto banda di cura 
di airport pero a para mucho cerca y unda 
ta prohibi 


Diadomingo 
madruga 
a drenta informe di cu 
tin un auto para cu e 
chauffeur colgando f ’ey 
auto cu caso a dal cura di 
airport, mesora a dirigi un 
patruya na e sitio. 


Na yegada di e patruya a bin 
haya e auto para na un sitio 
prohibi y e chauffeur drumi 
colgando pafo, polis a lanta e 
chauffeur pa wak kico a pas’e. 
A bin resulta cu e chauffeur 
tabata basta cansa y a para 


na banda di caminda. Polis a 
nota cu en berdad e ta hopi 
cansa y como e ta biba cerca 
polis a core su auto y a hib’e 
su cas. 


Despues di fiesta chauffeur a sali burachi 
causa accidente banda di Ban Ban Cafe 


Diadomingo madruga a 
drenta informe di un ac- 
cidente banda di Ban Ban 
Cafe, mesora a dirigi un 
patruya na e sitio. 


Na yegada di e patruya a bin 


compronde cu e chauffeur di 
un s.u.v. a sali burachi for di 
un fiesta na Playa Pabao y a 
bay dal riba e wiel di un auto 
deportivo. Debi na e fuerte 
impacto ambos auto a keda 
sin por move. Polis a bay test 


e chauffeur si e s.u.v. y esaki a 
surpasa e limite permiti. Po- 
lis a detene y a hib’e warda di 
polis. Afortunadamente nin- 
gun hende a resulta herida. 


Polis a bay pa un accidente hit & run na 
rotonde Paradera 


Diadomingo mainta tem- 
pran a drenta informe di 
un accidente na e rotonde 
Paradera, mesora a dirigi 
un patruya na e sitio. 


Na yegada di e patruya a bin 
compronde cu aki ta trata di 
un accidente unda cu un auto 
biniendo for di pabao a pone 
signlight pa bay Oranjestad 
pero a sigui stret bay dal riba 
e pick-up cu a bay subi e ro- 
tonde biniendo for di Oran- 
jestad y e auto a bay dal e 
pick-up. Ambos chauffeur a 
para nan vehiculo pa atende 
e accidente. Pero un amigo di 
e chauffeur di e auto a pre- 
senta y a bisa su amigo pa bay 
numa y a logra convence y e 


auto a bandona e sitio di acci- 
dente lagando e chauffeur di 
pick-up atras. Un otro per- 
sona a tuma e number di e 
auto y a message e chauffeur 


di e pick-up e number. Polis 
di trafico lo keda di bay busca 
e otro chauffeur pa para re- 
sponsabel. 


Polis y bombero a bay 
Shellstraat pa un container di 
sushi na candela menasando 
un mall 


Diadomingo madruga a 
drenta informe di un con- 
tainer di sushi na candela 
hopi cerca di un mall na 
Shellstraat, mesora a diri- 
gi tanto polis como bomb- 
ero na e sitio. 


Na yegada di e patruya a nota 


en berdad cu e baki sushi ta 
na candela y tabata menasa e 
edificio cerca. Na yegada di 
bombero mesora a cuminsa 
cu un combate fuerte y direc- 
to pa asina domina e candela 
rapidamente. Finalmente a 
logra di paga esaki completa- 
mente. 

Dama chauffeur ta perde 
control bay cay den 
e greppel memey di e 
camindanan na Sasakiweg 


Diadomingo 
atardi 
a 
drenta informe di un ac- 
cidente riba Sasakiweg, 
mesora a dirigi un patruya 
na e sitio. 


Na yegada di e patruya a bin 


compronde cu e dama chauf- 
feur a perde control baha ca- 
minda na man robes y bay 
cay den e greppel memey di 
e camindanan. Afortunada- 
mente ningun hende a re- 
sulta herida. 


Na Sero Biento famia a logra haya 2 mucha 
muher menor di edad perdi! 


Dialuna mainta a drenta 
informe di cu un famia a 
logra localisa nan yiu y un 
amiga cu a huy for di cas 
y cu a logra localisa nan 
banda di un apartamento 


di placer, mesora a dirigi 
un patruya na e sitio. 


Na yegada di e patruya nan 
a puntra aki y aya te ora nan 
a yega na e apartamento unda 


nan yiu cu un amiga tabata. 
Polis a logra localisa nan y a 
bay cu nan pa warda di polis 
unda cu eynan lo topa y pa- 
pia cu e famia di e muchanan 
hunto cu e muchanan. 


Situacion peligroso ora biento fuerte a 
benta cadushinan riba caminda na un 
birada peligroso na Sero Pita 


Diadomingo 
mainta 
a 
drenta informe di un 
situacion peligroso unda 
biento fuerte a benta ca- 
dushinan abao net na e bi- 


rada peligroso unda vari- 
os accidente a sosode na 
Sero Pita, mesora a dirigi 
un patruya na e sitio. 


Na yegada di e patruya nan 
a haci tur locual cu nan ta- 
bata por pero mester a pidi pa 
D.O.W. bin termina e trabao. 


Varios patruya dirigi cu 
urgencia pa un pelea banda 
di Shaba Pastry 
Diadomingo 
mainta 
a 
drenta informe di un 
pelea banda di Shaba 
Pastry, mesora a dirigi 
varios patruya na e sitio. 


Na yegada di e prome pa- 
truya a bin compronde cu 


locual a pasa ta cu 2 amigo 
tabata discuti y a escala 
y yega te na pushamento 
pero pelea mes no. Polis a 
hala nan atencion pa nan 
no causa consternacion ni 
preocupacion pa otronan. 


Varios patruya mobilisa pa 2 auto 
sospechoso cu tabata pleita na Palm Beach 
y un di nan lo tin arma di candela 


Diadomingo 
atardi 
a 
drenta informe di cu na 
Palm Beach lo tin 2 auto 
sospechoso cu lo ta pleit- 
ando cu otro y un lo por tin 
arma di candela, mesora a 


dirigi un patruya na e sitio. 


Na caminda pa e sitio a com- 
pronde cu e autonan a ban- 
dona e sitio. Polis a logra topa 
un di nan y a dirigi’e na war- 


da di polis na Shaba pa atende 
eynan mientras telefonica- 
mente a logra contacta e otro 
pa tambe bay na warda di po- 
lis unda eynan lo atende nan 
asunto den forma civilisa. 

Log-in pa Facebook, Instagram, Messenger y Threads restaura despues di fayo 


(AP) – Un problema tec- 
nico a causa problemanan 
amplio cu log-in pa algun 
ora na plataformanan di 
Meta, esta Facebook, In- 
stagram, Threads y Mes- 
senger, ayera. 


Andy Stone, cabesante di 
comunicacion di Meta, a 
reconoce e problemanan riba 
X, bisando cu e compania a 
“resolve e problema lo mas 


rapido posible pa tur esnan 
impacta, y nos ta pidi disculpa 
pa cualkier inconveniencia.” 


Usurarionan a reporta cu nan 
a keda sin por subi nan cuen- 
ta di Facebook como tambe 
Threads y Instagram cu no 
tabata refresh. WhatsApp, cu 
tambe ta propiedad di Meta, a 
parce di no ta afecta. 


Un oficial senior cu Agencia 


di Seguridad di Infrastruc- 
tura y Cibernetico Mericano 
a bisa reporteronan ayera cu 
e agencia “no tabata na altura 
di ningun nexus di eleccion 
of ningun nexus di actividad 
cibernetico malicioso pa e 
fayo.” 


E fayo ta yega net prome cu e 
fecha limite diahuebs pa com- 
panianan di Big Tech cumpli 
cu e Ley di Mercado Digital 


nobo di Union Europeo. Pa 
cumpli, Meta ta haciendo al- 
gun cambio, manera permiti 
usuarionan separa nan cuenta 
di Instagram y Facebook pa 
asina no por combina infor- 
macion pa enfoca aviso on- 
line riba nan. 
No ta cla si e fayo ta conec- 
ta na cualkier preparacion 
cu Meta por ta haciendo pa 
cumpli cu e ley. 


Na 2021, Facebook, Ins- 
tagram y WhatsApp tabata 
down pa varios ora, un fayo 
cu e compania a bisa tabata 
resultado di cambionan fout 
riba routernan cu ta coordina 
e trafico di red entre su cen- 
tronan di data. E aña siguien- 
te, WhatsApp tabatin otro 
fayo breve. 


Tres kabel di data den Lama Cora corta entre 
atakenan Houthi 


(AP) — Tres kabel bao Lama 
Cora cu ta provee telecomu- 
nicacion y internet global 
a ser corta mientras e via 
maritimo ta keda un obhe- 
tivo di e rebeldenan Houthi 
di Yemen, segun oficialnan a 
bisa dialuna. Mientras tanto, 
un atake cu misil Houthi a 
cende un barco na candela 
na Golfo di Aden, pero no a 
causa herida. 


Kico a corta e kabelnan no ta cla 


ainda. Tin preocupacion cu e ka- 
belnan a bira obhetivo di e cam- 
paña Houthi, cual e rebeldenan 
ta describi como un esfuerso pa 
persuadi Israel pa caba su guera 
contra Hamas na Gaza. 


Mientras cu ya a afecta trans- 
porte global door di Lama Cora, 
un ruta crucial pa envio di cargo 
y energia for di Asia y Medio 
Oriente pa Europa, e sabotahe 
di lineanan di telecomunicacion 
por escala e crisis mas ainda. 


E lineanan corta ta inclui Asia- 
Africa-Europa 1, e Europe India 
Gateway, Seacom y TGN-Gulf, 
segun HGC Communications, 
basa na Hong Kong. A describi 
e corte como afectando 25% di 
trafico pasando door di Lama 
Cora. A describi e ruta di Lama 
Cora como crucial pa data pas- 
ando for di Asia pa Europa y a 
bisa cu a cuminsa re-dirigi traf- 
ico. 


Seacom a bisa cu “testing inicial 


ta indica cu e segmento afecta ta 
dentro di hurisdiccionnan mari- 
timo Yemeni den Lama Cora.” A 
bisa cu a re-dirigi e trafico cu por 
a cambia, maske algun servicio 
tabata down. 


Sinembargo, e Houthinan a ne- 
nga cu a ataca e cablenan. No ta 
cla tampoco con nan por a atake 
kabelnan subsuelo. Nan no ta 


conoci pa tin capacidad di buceo 
pa atake a kabelnan, cu ta cente- 
nares di meter bao di superficie 
di e via maritimo. 
Sinembargo, kabelnan sub-lama 
por keda corta pa ankernan, in- 
cluyendo esnan di algun barco 
cu a keda deshabilita den atak- 
enan Houthi. 

FIA ta confirma keho di whistleblower contra presidente relaciona cu 
careda na Saudi Arabia y Las Vegas 


(AP) – FIA a bisa ayera cu 
su oficial di cumplimento a 
ricibi dos keho “detayando 
potencial acusacion involu- 
crando cierto miembro di su 
cuerpo gobernante” den un 
aparente referencia na ke- 
honan di whistleblower con- 
tra e presidente di cuerpo 
gobernante di Formula Uno. 


BBC a reporta e siman aki cu 
presidente di FIA, Mohammed 
Ben Sulayem supuestamente a 
interveni pa reverti un castigo 
imponi riba Fernando Alonso 
na e Grand Prix Saudi Arabia 
aña pasa. Un di dos reportahe di 
BBC ta bisa cu e mesun whis- 
tleblower tambe ta bisa cu Ben 
Sulayem a bisa oficialnan pa no 
certifica e circuito di Las Vegas 
pa su careda di alto perfil no- 
vember ultimo. 


“E departamento di cumpli- 
mento ta evaluando e preocupa- 
cionnan aki, manera ta practica 
comun den e asuntonan aki, pa 
sigura cu ta sigui e proceso de- 
bido meticulosamente,” FIA a 
bisa. 


FIA no a confirma ningun de- 
taye tocante e acusacionnan ni 
si Ben Sulayem ta e persona cu 
nan ta menciona. Den un de- 
claracion adicional pa AP, un 
vocero di FIA a bisa: “Ta lamen- 
table y un fuente di gran preocu- 
pacion cu e asunto a keda revela 
na medionan di comunicacion 
sin ningun autorisacion previo y 
cu cierto elemento di e rapport 
a keda reporta incorectamente.” 


E reportahenan di BBC ta yega 
despues di un luna dramatico 
den cual Red Bull a investiga 
team principal Christian Horner 
pa acusacionnan di mal conduc- 
ta involucrando un empleado di 
e team. E keho a keda rechassa 
algun dia prome cu apertura di 
temporada na Bahrain, un care- 
da cu Max Verstappen di Red 


Bull a gana. 


Hasta despues cu Horner a keda 
declara inocente pa e compania 
mama, un cantidad di supuesto 
evidencia den su contra a leak na 
mas di 100 miembro di industria 
durante practica na Bahrain. 
Horner a rechasa tur acusacion y 
su esposa, Geri Halliwell tabata 
para cune riba e dia di e prome 
careda. 
Despues di e careda, tata di Ver- 
stappen a bisa The Daily Mail cu 
e team ta bay explota si no retira 
Horner di su posicion. 


Awo, atencion a bay for di 
Horner pa acusacionnan con- 
tra Ben Sulayem, kende a ricibi 
scrutinio pisa durante su dos 
temporada como presidente di 
FIA. 
Ta kere cu e whistleblower ta un 
ex-empleado di FIA kende awo 
ta traha pa Formula One Man- 
agement, un persona cu cono- 
cemento directo di e kehonan a 
bisa AP den condicion anonimo. 


E acusacionnan contra Ben Su- 
layem ta parti di loke ta parce di 


ta un lucha marga pa poder entre 
e cuerpo gobernante y F1 mes. 
Ben Sulayem a keda eligi presi- 
dente di FIA pa su miembresia 
na 2021 apenas algun dia despu- 
es cu e final controversial di 
temporada a costa Lewis Ham- 
ilton su di ocho titulo pa kibra 
record y a duna Verstappen su 
prome victoria den campeonato 
mundial. 


Ben Sulayem a bira un obhe- 
tivo desde su eleccion. El a keda 
acusa pa Liberty Media di dañi- 
namente subestima balor com- 
ercial di F1; el a sostene pub- 
licamente Michael Andretti y 
General Motors den nan intento 
pa expande e grid di 10 team a 
pesar di rechaso di F1 pa per- 
miti entrada na e Mericanonan; 
y aparentemente el a blokea un 
acuerdo entre e teamnan y Lib- 
erty pa duplica e cantidad di 
weekend cu sprint pa 2023. 


Mas recientemente, Ben Su- 
layem a causa rabia den hefe 
di Mercedes, Toto Wolff y su 
esposa Susie, kende ta dirigi e 
F1 Academy completamente 


femenino, pa cuestiona si tin 
conflicto di interes den nan re- 
spectivo trabao. FIA a lansa un 
investigacion di cumplimento 
riba e pareha Wolff, pero a stop 
esaki dos dia despues. 
FIA ta insisti cu mester ricibi un 
keho prome cu por investiga cu- 
alkier acto inapropia, y nunca a 
clarifica kico a duna impulso na 
e investigacion riba e pareha. Na 
mes momento, un falta di keho 
formal entrega na e FIA contra 
Horner a keda cita como e mo- 
tibo pakico FIA no a lansa su 
propio investigacion. 


Den e acusacionnan mas recien, 
e whistleblower supuestamente 
a bisa BBC cu Ben Sulayem a 
yama Sheikh Abdullah bin Ha- 
mad bin Isa Al Khalifa – vice- 
presidente pa sport pa region 
Medio Oriente y Nort Africa di 
FIA – pa laga cla cu e ta pensa cu 
un castigo di 10 seconde contra 
Alonso ultimo temporada mes- 
ter keda anula pa trabao haci riba 
su auto mientras e tabata sirbi 
un castigo anterior di cinco sec- 
onde. 
E castigo a baha Alonso for di 


tres na di cuatro lugar. E castigo 
a keda reverti, y Alonso a saca 
George Russell di Mercedes for 
di podium. 


Herfst ultimo, Ben Sulayem 
supuestamente a bisa stewards 
di careda pa haya un manera pa 
no declara e circuito di Las Vegas 
safe pa un careda. E pista tempo- 
ral riba caya no a keda completa 
na tempo pa inspeccion den e 
bentana rekeri pa FIA prome cu 
un evento. E inspeccion a tuma 
lugar mainta trempan prome cu 
e prome practica, y Carlos Sainz 
Jr. a core riba un tapa los cu a 
destrui su Ferrari y a caba cu e 
sesion despues di apenas nuebe 
minuut. Mester a re-inspeccio- 
na henter e pista, conduciendo 
na retrasonan largo y un di dos 
practica cu a termina pa 4am sin 
publico presente. Ferrari a bisa 
luna pasa cu ainda mester yega 
na un resolucion financiero cu 
F1 pa e gasto di reparacion di 
auto di Sainz. 


BBC a bisa cu e whistleblower a 
haya instruccion di su manager 
“den nomber di presidente di 
FIA” pa “haya algun preocupa- 
cion pa preveni FIA di certifica e 
circuito prome cu weekend di e 
careda.” BBC a bisa cu e rapport 
di cumplimento ta cita e whis- 
tleblower bisando cu “e proposi- 
to tabata pa haya fayo cu e pista 
pa asina retene nan licencia.” 


E careda debut di Las Vegas 
Grand Prix tabata e prome pro- 
movi pa F1 y Liberty Media, y 
a gasta alrededor di $500 miyon 
riba e evento. No a keda revela 
pakico Ben Sulayem lo tabata 
kier sink e evento, cual a surpasa 
tur obstaculo pa produci un di 
e miho caredanan di temporada 
2023. 


F1 ta core na Saudi Arabia e 
weekend aki. 


Hulanda ta cay den grupo cu Italia, Noruega y Finlandia pa 
clasificacion Euro 2025 


(NLTimes) – Team femenino di 
Hulanda a keda den grupo pa en- 
frenta Italia, Noruega y Finlandia 
den clasificacion pa Euro 2025 
ayera. E top dos pais den e gru- 
po ta clasifica directamente pa e 
Campeonato Europeo cu ta bay 
tuma lugar na Suisa na 2025. 


Cu e grupo relativamente directo, e 
Hulandesnan ta bay tin meta pa keda 
den e top dos, pero nan tambe lo por 
clasifica pa e torneo a traves di e play- 
offs si nan keda na di tres of ultimo 
lugar den e grupo. 


Manager Andries Jonker ta bay ta 
complaci cu e sorteo di grupo, ya cu 
e Leeuwinnen por a cay den e me- 
sun grupo cu campeonnan Europeo, 
Inglatera, maneha pa ex-manager di 
Oranje Leeuwinnen, Sarina Wieg- 


man; of contra Suecia, cu a keda na di 
tres lugar den Mundial di 2023. 
E prome dos partido di clasificacion 


ta hunga proximo luna. E ultimo par- 
tidonan di grupo ta bay tuma lugar na 
juli. E fechanan specifico di e parti- 


donan no a keda anuncia ainda. 


Hulanda no a faya un Campeonato 
Europeo desde 2009, ganado e trofeo 
na 2017. Francia a elimina nan den 
ultimo edicion di e torneo na 2022. 


Pa hopi hungador di Oranje, esaki ta 
bay ta e ultimo oportunidad pa gana 
otro trofeo pa nan pais. E team ta bay 
tin cu recupera di nan perdida decep- 
cionante contra Alemania den UEFA 
Nations League, cu a resulta den e 
banda di Jonker perdiendo e chens 
pa bay Olimpiada na Paris proximo 
berano. 


Campeonato Europeo ta bay tuma 
lugar di dia 2 te 25 di juli 2025. E 
prome partido ta bay tuma lugar na 
stadion St. Jakob’s Park na Basel. 

Resultado Sorteo 
6 maart 2024 


Cadena Alexander Lottery ta presenta resultado di weganan di suerte 


merdia 



8 



1777 


X5 


3656 


Sorteo # 4201 


Sorteo # 1075 


Leo 


X2 


008 


Sorteo # 4201 


Sorteo # 2257 


8012 


9656 


Sorteo # 4201 


X2 


9734 
5498 


Letter 


0 
0 
0 


0 


0 
9 


158 


03 


1 
1 
4 


55 
99 



8 



06-07-22-24-28 


3883 


Joker 


3789 
550.000,- 


x Jackpot 
x Match 4+ 


Proximo Jackpot 


X2 


966 


x Jackpot 


Sorteo # 8187 
Sorteo # 


Sorteo # 1936 


8051 


3870 


Sorteo # 7231 


x Jackpot 


x Match 4 
x afl. 12,00 


X2 


4793 


Sorteo # 5990 


Sorteo # 920 


x afl. 500,00 


x afl.15,00 
x afl 50.00 


Libra 


Mega Ball 


07-14-26-30 


Proximo Jackpot 


250.000,- 


x match 4 


Sorteo # 1642 


Sorteo # 


x afl 8,00 


x Match 4 
4326 


X2 


Proximo Jackpot 


56.000,- 


Sorteo # 6407 


Afl. 350.000,- 


anochi 


diario 
Korsou 
super4 
flamingo 


3441 
6475 
9454 
1058 
9095 
2657 
super5 
5844 
6211 
6589 
- 
2834 


sorteo/servicio 


Ban Brazil, e wega di Mens Erger Je Niet Live ta bay cuminsa! 


Centro di Bario Brazil 
ta haci un yamada na tur 
grupo cu a duna nan ok via 
di Whatsapp, cu e fecha 
cu gruponan mester con- 
firma nan participacion 
ta dia 26 di Maart 2024, for 
di 7:00pm te 10:00pm na 
Centro di Bario Brazil. Ta 


64 grupo so por participa 
den e campeonato pero lo 
reserva 10 luga por si acaso 
algun grupo no bin confir- 
ma nan participacion. 


E fecha oficial cu e campe- 
onato mes ta cuminsa ta dia 
20 di april 7:00PM. Cuminsa 


traha riba boso spandoek, 
uniform, borchi pa identifica 
bo grupo dia di apertura. Bin 
inscribi y sigura bo grupo pa 
bo no perde bo oportuni- 
dad pa participa, den e di 16 
aniversario di Mens Erger Je 
Niet LIVE 2024. 


Aña pasa despues di hopi 
susto Fusion Girls & Boys a 
bira e campeon invicto, sigui 
pa e sub-campeon Exclusive, 
na di tres luga a keda Keep 


On Walking, na di cuater luga 
a keda Eagle Giants.Pa mas 
informacion por tuma con- 
tact cu Eddie Dandlau na cell 
566-2208 of Whatsapp. 
Diabierna 8 Maart Dia 
Internacional di Hende Muhe 


Comicion pa celebra “Dia Internacional di Hende 
Muhe” di Centro di Bario Playa Pabao (CBPP) ta in- 
vita nos hendenan muhe y nan pareha pa un anochi 
interesante y sumamente informativo en conexion cu 
Dia Internacional di Hende Muhe 2024. 


E anochi aki lo ta na Centro di Bario Playa Pabao, diabierna 
dia 8 di maart anochi di 7 pm - 9pm . Entrada ta gratis. E 
simpatico y elegante notario Sra. Rodrigez-Taekema lo ta nos 
orador principal cu capitulo 2, Riba peticion di e publico, cu 
ta desea mas di e temanan encuanto testament, partnerschap 
registra, schenking y e libertad pa laga duna bo pertenenci- 
anan na esun cu abo kier. E aña aki ta agrega e tema di erfpacht 
recht. Nos por corda e sala “full house” aña pasa y e tantisimo 
preguntanan. 


Lo tin un ora social cu grupo di baile di CBPP, poemanan re- 
cita pa e poetanan Omaira Britten, Ruthy Vrieswijk y Ariana 
Koolman, cu ya por ser considera famia di CBPP y cu e dushi 
y fantastico canto di e homber “chikito grandi “ cu sa kico ta 
crea dushi ambiente cu su potente voz : Quincy Hasham, y 
un of mas cantante sorpresa e biaha aki. Lo tin mas sorpresa 
agradabel y bunita durante e anochi di celebra dia Interna- 
cional di Hende Muhe aki den CBPP pa nos bunita hende 
muhenan di Playa Pabao y vecindario. Y lo tin un cariño sor- 
presa, recuerdo di e dia ey, pa e prome 50 muhenan cu yega 
CBPP. MC lo ta e dinamico cabayero presidente di CBPP 
Dennis Burke, e homber cu ta traha incansablemente pa su 
bario ya ta algo mas di 45 aña caba. 


SERVICIO/ClaSIfICadO 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Oduber 
Tel. 582 1780 


San Nicolas: 
Seroe Preto 
Tel. 584 4833 


Ministerio di Cultura y Comision Celebracion Dianan 
Nacional ta organisa: 
Competencia escolar di fotografia y baile: 
“Aruba, orguyo di nos tur” 


Manera ta un tradicion 
tur aña pa e celebracion 
di nos dianan nacional, 
Ministerio di Cultura ta 
organisa 
actividadnan 
colectivo pa scolnan por 
participa y gana premio. 
Ademas ta distribui ma- 
terial ilustrativo, y edu- 
cativo riba e historia y 
realisacion di nos Himno 
y Bandera pa scol prepa- 
ratorio y basico. Pa e aña 
aki Ministerio di Cultura 
y CCDN ta organisa com- 
petencia escolar di foto- 
grafia y di baile. Un invi- 
tacion ta bay na scolnan 
preparatorio y basico pa 
participa den e compe- 
tencianan aki y asina de- 
mostra talento y creativi- 
dad di e alumnonan y cu e 
oportunidad pa gana pre- 
mio pa nan klas. 


Competencia 
Escolar 
di 
Fotografia: 
Pa participa e alumno mes- 
ter saca un potret di loke ta 
laga nan sinti orguyoso di 
Aruba y hunto cu e potret 
ta manda un texto cortico, 
splicando dicon e potret ta 
laga e alumno sinti orguyoso. 
Tur mucha por saca potret, 
e potret mester wordo saca 
horizontal y na final e scol lo 
scoge e miho potret pa entre- 
ga na Comision Celebracion 
Dianan Nacional via e-mail 
CCDN@cultura.aw . Potret 
por wordo saca cu celular 
of camara y e potret mester 
wordo entrega prome cu 14 
maart pa 12’or di merdia. Tur 
scol preparatorio y basico 
por participa, lo anuncia un 
ganador pa scol preparatorio 
y un ganador pa scol basico. 
E premio lo ta 350 florin na 
‘kadobon’ pa e klas ganador. 


Competencia 
Escolar 
di 
Baile: 
Tambe e aña aki lo organisa 
pa scolnan basico, un Com- 
petencia Escolar di Baile. Tur 
klas di scol basico por manda 
nan video di baile creativo 
uzando e audio di e jingle 
“Aruba, orguyo di nos tur”. 
E video mester wordo graba 
horizontal y e video mes- 
ter wordo manda via e-mail 
prome cu 14 maart pa 12’or 
di merdia na CCDN@cul- 
tura.aw . E competencia tin 
dos categoria, uno di 1-3 klas 
y di dos categoria di 4-6 klas. 
E ganador di 4-6 lo mester 
presenta e baile di e jingle 
dia 17 maart riba Plaza Lib- 


ertador Betico Croes durante 
e manifestacion cultural. E 
premio pa e ganador lo ta 750 
florin na ‘kadobon’ pa e klas- 
nan ganador. 


Coleccion Aruba 
Pa mas informacion di Aru- 
ba su Himno y Bandera por 
bishita e sitio www.coleccion. 
com . Esaki ta un portal cu e 
herencia documental y au- 
diovisual di Aruba, na unda 


tur studiante y Aruba en 
general lo por haya cantidad 
di informacion di nos Pais 
Aruba y como tambe di nos 
Celebracion di Dia di Him- 
no y Bandera. Ministerio di 
Cultura y Comision Cel- 
ebracion di Dianan Nacional 
ta haci un cordial invitacion 
na tur scol, docente y alumno 
pa haci bon uso di e portal di 
informacion aki. 


Pronostico di tempo 


Tempo: 
Awe tardi y awe nochi: par- 
cialmente nubla y general- 
mente seco 
Den marduga y mañan: par- 
cialmente nubla cu un awa- 
sero breve 


Temperatura maximo 32 gra- 
do Celsius 
Temperatura minimo 26 gra- 
do Celsius 
Indice di calor (heat index) 
den y rond di oranan di mer- 
dia: 33 pa 38 grado Celsius 
UV index: 10 


Bahada di solo : 6:49 pm 
Subida di solo : 6:52 am 


Biento: 
Modera for di direccionnan 
entre oost-noordoost y oost- 
zuidoost; 
Forsa 3 te 4 (11 te 30 km/ora, 
7 te 16 nudo). 
Den dia basta fuerte te po- 
siblemente fuerte den rafaga; 
Forsa 5 te 6 (31 te 50 km/ora, 
17 te 27 nudo). 


Situacion general di tempo 
pa proximo 24 ora: 


Extension di un area di pre- 
sion halto riba Atlantico lo 
sigui domina e tempo den 
region, manteniendo esaki 
generalmente seco. Hume- 
dad den nivelnan mas abou 
di atmosfera lo por aumenta 
temporalmente durante or- 
anan di marduga y mainta 
trempan pa produci un awa- 
sero pasahero. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: generalmente 
modera cu olanan di 4 pa 5 
pia. 

Lagrimanan y flornan por seca, su 
recuerdonan y tur loke el a haci y 
significa pa nos 
lo keda graba pa semper den nos 
mente y curason. 


“Cerca Senjor mi ta na paz manera 
yui serka su mama” 
(Salmo 131) 


Cu inmenso dolor na nos curason 
pero conforme cu boluntad di 
Dios nos ta anuncia fayecimento di 
nos mama, suegra, wela, bisawela, 
ruman y tanta stima 


Glenda Helena Goeloe 
*18 augustus 1941 - † 3 maart 2024 


Yuinan: 
Anthony y Charrise Kirchner-Quant 
Angelo y Suzy Kirchner-Werleman 
Andy Kirchner 


Nieto(a)nan: Christian y Josefine Kirchner-Witteveen 
Myron Kirchner y Inoira Maduro 
Joël Kirchner 
Kimberly y Jonathan Baarh-Kirchner 
Tanya-Mariah y Richard Filiciana-Kirchner 
Noami Kirchner 
Dwayne Kirchner 
Joshua Kirchner 


Tur su Bisanieto(a)nan: Xeina, Celina, Rowan, Tahnee, Emmanuel, 
Nathan, Benjamin, Ivy, Aurielle, Levie 


Rumanan: Graciela Wijngaarde-Goeloe y famia (Hulanda) 
Norman y Rosa Goeloe y famia (Curacao) 
Sygline y Peter Verdelis y famia (Hulanda) 
Sonia Goeloe y famia (St. Eustatius) 
Rugia Goeloe (Curacao) 


Tata di su yuinan: Angel Kirchner y famia 


Bon amigonan: 
Grace Werleman y famia 
Julio Croeze 
Junior y Zoyla Croeze y famia. 


Sobrino(a) nan, Primo(a) nan, Conocirnan, Bisiñanan, ayudantenan 
di Cas Cristelle 


Demas Famia: Goeloe, Kirchner, Quant, Werleman, Filiciana, 
Baarh, Wijngaarde, 
Salas, Verdelis, Minguel, van der Weert, Arvelo, Pinedo, Vaseur, 
Victoria, Granville, Hato, de Castro. 


Nos disculpa si den nos tristeza nos por a lubida di menciona un 
famia of conocir. 


Ta invita pa e acto di entiero cu lo tuma lugar diasabra 9 di maart 
2024 na Aurora Funeral Home di 2:00 pa 4:00 pm, despues lo sali 
pa Santana Catolico Pastoor Kraanwinkel na Paradera. 


Nos ta lamenta cu despues di entiero nos no por ricibi bishita di 
condolencia na cas. 


"Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di 
loke Señor ta hasi" 
Salmo 33 


Cu honda pena, pero conforme cu voluntad 
di Dios, nos ta participa fallecimiento di nos 
mama, wela, bisawela y tanta stima: 


Sra. Edith Elvira Ponson-Fawcett 
mihor conosi como ‘NENA PONSON’ 
*01-11-1936 †03-03-2024 
Viuda di Herman E. Ponson ”MANCHITO” 


Su hende nan stima: 
Vivian y Cor Storm-Croes 
Monique van der Horn y Jofren Krosendijk 
Jocean, Joey, Joa y Elise 
Marjolein y Eugene de Zwart-Storm 
Nathan, Carmen, Raph y Lenn 
Angelique van der Horn y Andre Croes 
Ilajay, Alexander y Jacob 
Carlos F. (Fanfito) Croes 
Carlos y Katie y yiunan 
Luz y Bart 
Paola y Maas 
Kevin 
Mildred y Bart Guliger-Croes 
Miriam Croes 
Pedro C. (Carlito) Croes 
Eddy Croes 


Ayudante stima: Maria (Mary) Eugenia. 
Demas famia na: Colombia, Merca, Hulanda, Brazil y Francia. 
Su amiganan stima: Fanny, Helen, Emperatriz, Nuhad, Mildred, 
Evelina R., Trina, Celsa, Olivia, Maybeline, Carolina, Neke, Evelina 
H., Femmy, Elivia y Anna. 
Tur su amiganan di Women’s Club of Aruba. 
Demas famia: Fawcett, Ponson, Ruiz, van der Horn, Storm, Croes, 
Krosendijk, van der Linden, de Lima, Wever y van Romondt. 
Nos disculpa si den nos tristeza nos por a lubida di menciona un of 
otro famia y conocir. 
Ta invita pa acto di condolencia cu lo tuma lugar dialuna 11 di maart 
na Royal Funeral Home di 7:00 pa 9:00 di anochi. 
Acto di despedida lo tuma lugar diamars 12 di maart 2:00 pa 4:00 di 
atardi na Royal Funeral Home después lo sali pa Santana Protestant 
na Playa. 


Señor ta mi wardador, pues min tin falta di 
nada; Salmo: 23 


A Fayece: Nos Tata, Casa, Ruman, Welo y 
Omo Stima 


Eugene L. Leonardo 
Mihor conoci como: 
‘Leo / Leonardo’ 
28-06-1966 ~ 29-02-2024 


Na Nomber di su: 
Mama: †Sra. Sophia Caridad Leonardo-Lampe 
Tata: †Sr Leopoldo (Leo) Jose Leonardo 


Casa: Sra. Jeanny Leonardo-Falcon 


Yiunan: 
Leanne Leonardo 
Stephany Van Der Biezen-Croes y Jacob Van Der Biezen 
Kylie Hernandez-Croes y Armando Hernandez 


Nietonan: 
Logan Van Der Biezen 
Luka Van Der Biezen 
Amelia (Mia) Hernandez 
Noah Hernandez 
Tyler (TJ) Hernandez 
Oliver (Olly) Hernandez 


Rumannan: 
Sra. Magaly Leonardo w/v Solagnier 
Evan Leonardo y Soraida Leonardo-Geerman 
Edward Leonardo y Licette Labad 


Subrino (a)nan: 
Jason Solagnier y Kimberly St Jago y yiunan 
Leonard Solagnier y Joanne Solagnier Werleman 
Ivathia Solagnier 
Xyqiënne Leonardo y Brandon Wernet & yiu 
Xyqianthe Leonardo 
Kaylly Van Der Linde 
Kay-Shaun Van Der Linde 


Tanta y omonan: 
Lourdes y Rubio Koolman-Leonardo 
Edgard (Gachi) y Armgard Leonardo-Loewental 
Alcantara (Ankie) Leonardo y Famia 
Rachell De Jong y Famia 
Raymond y Sislin De Jong y Famia 


Swa (nan) y Cuña: 
Nilo Falcon y famia 
Rodney Falcon y famia 
Jeanmarie Falcon y famia 


Suegra: 
Carmen Yolanda Falcon 


Primo y Prima nan na Aruba y Bonaire, Sobre Subrino nan, demas 
Bon amigo nan, Su famia nan di Bushiri Karting, Drag Racing. 


Su bon amigonan di cas: 
Gio Wong y Famia 
Darrell Werleman y Famia 
Edirik Jong y Famia 
Jose Moreno y Famia 
Eldrick Noguera 
John Patrick Nuboer 
Ricky Semeleer y Famia 
Craig Farley 
Su bon Amigonan, Richardson, Mansur, Ramirez, Andrade, Cheng, 
Franzoni, Eman, Nuboer, Arends y demas amigonan / amiganan cu 
ta mucho pa mentiona. 


Demas Famianan: 
Leonardo, Lampe, Falcon, Solagnier, Geerman, Labad, Hernandez, 
Croes, Van Der Biezen, Werleman, De Jong, Koolman, Loewental, 
Pourrier, Anjie, Kuiperdal, Marchena, De Lange, Yrausquin, Tromp, 
Kock, Bakmeyer, Panneflek, Bertrand, Lacle, Maduro. 
Nos mas sincero disculpa si nos por a lubida un of otro famia den 
nos tristeza. 


Ta invita pa e acto di intiero lo tuma lugar diahuebs 7 maart 2024, 
di 1:00 pm – 4:00 pm na Royal Funeral Home. Respons lo cuminsa 
3:30 pm y lo sigi pa santana catolico di playa. 


Tene na cuenta cu despues di entierro nos no por ricibi bishita di 
condolencia na cas. 
Ta pidi pa tur cu lo ta presente pa bisti e colornan: Blanco, Blauw 
cla of Creme (Beige) 


Gracias Dios por el dia de hoy. En tus manos 
pongo mi mañana. 


Cu dolor na nos curason, nos ta participa 
fayecimento di nos ser stima: 
Myrtha A. Vink-Benita 
Cariñosamente yama “Tita” 
*27-10-1947 - †01-03-2024 


Casa: Johannes (Hans) Dirk Vink 
Yiunan: Raiza Bernadina, Lea Vink y David 
Vink 
Nuero(a): Rob Martherus, Edward Geerman, 
y Takisa Dania 
Nieto(a)nan: Quincy Richardson, Rayzannah Martherus, y Elias 
Geerman 
Bisanieto: Kiyahni Richardson 
Rumannan: †Erwin Pacial yiunan y famia, Hubert Schoobaar 
yiunan y famia, Stella Alberto, Ifna Alberto yiunan y famia, Edna 
Alberto yiunan y famia, †Roy y †Papi, Gladys Zagarra y famia. 
Rumannan di criansa: †Tanchi (Maria), Janina Brugman- 
Landsmark, 
Sua y cuñanan: Guus Honig-Vink y yiunan, Aart Vink y Ans Vink- 
Driessen y yiunan, †Klaas Vink y Loes Vink-Jonker y yiunan 
Subrino(a)nan di criansa: Magaly ruman nan y demas famia. 
Amigo y conocirnan: Morela, Mady, Maria, Wim, Ma-Li, Ina, 
Ingrid, Mirtha, Jacky, Ruthlin, Vivian, Elsa, Jerome, Alberto, 
Patricia, Maggy, German, Meredith, Edwin, Piedad, Raymond, 
†Guillermina 


Demas famia, amistad y conocirnan: Martina, Hooi, Job, Geerman, 
LaCroes, Nicasia, Sanchez, Martherus, Goveia, Castaño, Marquez, 
Bernadina, Dania, Agnes, Claro, Raven, Richardson, dr. Cortes, dr. 
Franca 


Ta invita pa acto di despedida cual lo tuma lugar na Aurora Funeral 
Home diahuebs 7 di maart 2024 di 2or pa 4or di atardi. Cremacion 
lo tuma lugar despues den seno familiar. 
Nos disculpa si den nos tristeza nos por a lubida cualkier persona. 


Angel di Señor 
Mira lo mi manda mi angel 
dilanti di bo pa cuida bo 
den bo caminda y lo hiba bo e lugar cu mi 
tin pa bo 


Cu inmenso tristeza na nos curazon, 
nos ta anuncia e fayecimento di 
nos mama, ruman, wela bisawela y tatarawela 
stima 


Sra Vda Bregilia Geerman-Maduro 
Mihor conoci como: ‘Chichi’ 
*22-03-1937 - †04-03-2023 


Acto di entiero lo wordo anuncia despues. 

“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Fouad Antonio Daou 
" Eddie Daou" 


Na nomber di su: 
Señora Vuida: 
†Rosa Maria Halabi Daou 


Yiunan: 
Hugo y Anna Daou 
Camille y Adison Ras 


Nietonan: Tanya Daou y Jonathan Fernandez, John Anthony 
Angela y Ludveri Flores Angela, Camille Angela, Danika Ras 


Bisanietonan: 
Atyanna, Annalea y Alya Fernandez, Alice y Yousef Angela 


Rumannan: 
†Romeo y Ria Daou-Ogink 
†Gabriel y †Gladys Daou-Salas 
Teresa y †Mohamed Ayubi Daou 
†Fares y †Glenda Daou-Trappenberg 
†Alexander Daou 
†Henri y Lusell Daou-De Lima 
†Sanin y Carlyn Daou-Hollander 
†Jouliette Daou 


Swanan: 
Myrna Halabi, yiunan y famia 
Ricardo y Jenny Halabi yiu y famia 
Ellis y Evelyne Martes Halabi yuinan y famia 
Jesus “Chu” y Ivis Halabi yiunan y famia 


Subrino(a): 
Desi, Michel, Daniela, Fabian y famia, 
Lilianne, Alexis, Stephanie y famia, Firdawzy, Ali, Samir, Susy y 
famia, Samir y famia, Maira, Samirah y famia, Sannin, Faridi y 
famia, François, Manon, Fatme y famia 


Primo(a)nan: 
†Ricardo Elhage y famia, †Maritza y †George 
Kobrossi-Elhage y famia, †Victor y †Siham Elhage-Hammoud 
y famia, †Olga Elhage, †Alexis Elhage y famia, Ditiana y Robby 
Hollander-Elhage y famia, Emily y †Arthur de Jongh-Elhage y 
famia, †Philip y Jane Elhage-Peterson y famia 


Conosi y cuidado di famia: Rita Becker y famia 


Employees nan di Dowco N.V, Amigo y Amiga nan mucho pa 
menchona 


Demas Famia: Daou, Halabi, Elhage, Ayubi, Wagner, Fernandez, 
Ras, Leañez, Kelly, Falconi y mucho mas 


Nos disculpa si den nos tristesa nos a lubida miembro di famia / 
amigo nan 


Ta invita pa e acto di entiero cu lo tuma lugar diabierna 8 di maart 
2024 di 2:00 pa 4:00 pmna Royal Funeral Home, despues lo sali pa 
Santana catolico Pastoor Kraanwinkel na Paradera 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, pa mi bolbe haya forza.” 
Salmo: 23 


Cu honda pena, pero conforme cu boluntad di Dios, nos ta 
participa fayecimento di: 


Lucrecia (Greta) Posner-Figaroa 
Cariñosamente conoci tambe como Pepe of Omachi 
Viuda di Oiky Posner 
Lid in de Orde van Oranje-Nassau 
*26-11-1950 - †03-03-2024 


Rumannan 
Tina Figaroa 
Jossy y Jane Figaroa-Semeleer 
Frans y Gemma Figaroa-Simileer 
Evelina y Frenk Laclé-Figaroa 
Juni y Maira Figaroa-Jacobs 


Sobrina- y sobrinonan 
Gisela y Jean-Carlos Arends- 
Jaramillo 
Geomar y Evelyn Jaramillo- 
Ramos 
Omaira y Albert Franken- 
Figaroa 
Francis y Neil Figaroa-Nicolaas 
Aveline y Sergino Vis-Figaroa 
Lilienne Figaroa 
Céleste y Joseph Carlo-Figaroa 


Manera yiu y nietonan 
Ike y Milagros Posner-Perez y 
famia 
Sonia y Willard Mosher-Posner 
y famia 
Louis y Arnalda Posner-Lampe 
y famia 
Sobresobrinonan manera nieto 
Giomarc y Jordy 
Isabella, Daniel y Sebastian 
Anuar y Zair 
Amala 


Manera ruman 
Rosa Kelly 
Maria Punselie 
Manera sobrina- y sobrinonan 
Samuel Urbina-Vega 
Magaly Kelly 
Naty Kelly 
Rose-Marie Wentwoord-Kelly 


Tanta- y omonan 
Pancho y Senny Ruiz-Ras 
Aurora Ruiz 
Aura Ruiz 
Bibi y Mirta Ruiz-Rasmijn 


Prima- y primonan, ihanan, comer- y compernan 


Ayudante stima 
Yenny Joven-Matute 


Amigonan di cas 
Norma y Chido Ras, Jeanette y Frank Bislick, Sarita Lambrinos, 
Magda y Janchi Lacle, Rosly y Roly Werleman, Diana y Eddy 
Werleman, Henry Hafeitz, Chichi Tromp, Emiliana Tromp, Fang 
Cheung, Annemieke Dijkhout, Ursy Nassy, Olivia Figaroa, Glenda 
Ruiz, Mimi Kelly, Philomena Lopez, Dina Donker, Philomena 
Winklaar, Alexia Semeleer, Astrid Muller, Yolanda Solognier 


Amiganan di Quota Club y demas amiganan cu ta mucho hopi pa 
menciona. 


Empleadonan di Giselle Department Store 


Demas famia: Figaroa, Posner, Ruiz, Jaramillo, Semeleer, Simileer, 
Laclé, Jacobs, Arends, Ramos, Franken, Nicolaas, Vis, Carlo, Kelly, 
Punselie, Eduardo, Britten, Joven-Matute 


Nos disculpa si den nos tristesa nos por a lubida di menciona un of 
otro famia y amistad. 


Ta invita pa acto di condolencia cu lo tuma luga diamars 5 di 
maart na Aurora Funeral Home di 6:30 pa 9:00 di anochi. Acto 
di despedida cu lo tuma luga diaranzon 6 di maart 1:00 pa 4:00 di 
atardi na Misa Santa Anna na Noord. 


Preferibelmente bin bisti den colornan alegre. 


Acto di cremacion lo tuma lugar den seno familiar. 


Na lugar di flor of krans ta prefera si por haci un donacion na 
Wilhermina Kankerfonds cual ta deseo di Greta. Pa esaki lo tin un 
box disponibel. 


"No tene miedu, pasobra Mi ta ku bo; no 
desmayá, pasobra Mi ta bo Dios. Lo Mi 
fortalesébo, sí, lo Mi yudabo, sí, lo Mi 
sostenèbo Ku Mi man drechi di hustisia " 
Isaías 41:10 


Cu inmenso dolor na nos curason nos ta 
anuncia fayecimento di: 


Rud-Jay Joshua Ras 
*04 juli 2022 - †03 maart 2024 


Acto di entiero lo wordo anuncia despues 


Señor ta mi wardado, lo mi no tin 
falta di nada. E ta ponemi drumi den 
lugarnan di yerba berde, E ta hibami 
canto di awanan keto. 
Salmo 23:1-2 


Cu inmenso tristesa na nos curason 
pero conforme e boluntad di Dios, nos 
ta anuncia e fayecimento di nos mama 
y wela stima. 


Fransisca Virginia 
Werleman- Henriquez 
mihor conoci como: “Rina” 
vuida di Maximo Werleman dfm 
3 december 1939 - 2 maart 2024 


Na nomber di su: 
Yiunan: 
Shariff y Alba Werleman-Salgado Yepes 
Rayanda y Milton Kamperveen-Werleman 
Nietonan: Ryandra, Janessa, Elisha y Joshua Kamperveen 
Manera nietonan: Noemi, Jadhiël y Keilah Geerman 


Rumannan: Bibiana (Annie) Lampe-Henriquez y famia 
†Bertano y Teresa Henriquez- van der Linden y famia 
Mathilde (Tela) Greaux-Henriquez y famia 
Adriana (Diana) y Leopoldo Werleman-Henriquez y 
famia 
†Raymond Henriquez y yiu 
†Reymona Henriquez 


Su swa y cuñanan: 
Theresa Henriquez-v/d Linden y famia 
Jolanda y Tony Semeleer Geerman 
Juan (Doe) Werleman y famia 
Rosalina (Rosa) Frank-Werleman y famia 
Arturo (Tuyo) Werleman y Netty Williams y famia 
Narcisa (Rina) Werleman y famia 
Helen Werleman y famia 
Eugenia (Ingrid) Werleman y famia na Hulanda 
Angelberto Geerman y Rebecca Niebles y famia 
Mariana Geerman y famia 


Sobrinonan: 
Trudy Lampe y famia 
Isandra Dunhof-Lampe y esposo 
Lisette Geerman-Lampe y famia 
Angelie Ras-Lampe y famia 
Raquel Lampe y Claudius Daly y famia 
Michael Lampe y famia 
Olivia Noguera y famia 
David Henriquez y famia 
Abel Henriquez y famia 
Rosalda De Cuba-Henriquez y famia 
Alfredo Henriquez y famia 
Connie Werleman-Henriquez y famia 
Reynold Greaux y famia 
Gwendolyn Geerman-Greaux y famia 
Jennifer Werleman y famia 
Shuraima Henriquez y famia 


Amigonan di cas: Celeste y Banchi Koolman, Nubia y Vito 
Koolman, Iris Jansen, Robby v/d Linden. 


Su ihanan, prima y primonan, comer y compernan, amigonan, 
bisiñanan, conocirnan y demas famia Werleman, Henriquez, 
Salgado Yepes, Kamperveen, Lampe, Greaux, van der Linden, 
Geerman, Ras, Dunhof, Wolff, Pietersz, Daly, Diaz Beltran, de 
Cuba, Noguera, Alberts, Koolman, Oduber, Winterdal, Semeleer, 
Rasmijn, Frank, Williams, Niebles. 


Su compañeronan di grupo di oracion di Savaneta. 


Un danki special na personal di Cas di cuido Paraiso, Stichting 
Amada y Huize Maristella afdeling Ixoria. 


Ta invita pa e acto di entiero cual lo tuma lugar diabierna 8 di maart 
2024 di 2or pa 4or di atardi na Pray Funeral Home y despues ta sali 
pa santana Central na Sabana Basora. 


Oportunidad pa condolencia lo ta diahuebs 7 di maart 2024 di 7or 
pa 9or di anochi na Pray Funeral Home San Nicolaas. 
Nos disculpa si den nos tristesa nos por a lubida algun famia of 
conoci. 


Nos ta lamenta cu despues di entiero nos no lo por risibi bishita na 
cas. 

Corte Internacional ta busca aresto di 2 oficial Ruso a causa di atake 
contra Ucrania su infrastructura 


(AP) 
- 
International 
Criminal Court a ordena 2 
aresto diamars pa dos ofi- 
cial militar Ruso di posi- 
cion halto cu ta relaciona 
na atakenan riba infra- 
structura civil na Ucra- 
nia cual huesnan ta bisa a 
tuma luga “di acuerdo na 


un politica di estado.” 


Esaki ta solamente e di dos 
biaha cu corte global a ordena 
aresto relaciona cu e guera na 
Ucrania. Den maart di aña 
2023, corte a ordena aresto di 
President Vladimir Putin pa 
crimennan di guera, acusan- 


do su persona di responsabi- 
lidad personal pa e secuestro 
di muchanan for di Ucrania. 
Riba diamars, corte a anun- 
cia e orden di aresto pa Lt. 
Gen. Ruso Sergei Ivanovich 
Kobylash, ken tabata coman- 
dante di Long-Range Avia- 
tion di Aerospace Force na e 


momento di e supuesto cri- 
mennan y Navy Adm. Ruso 
Viktor Kinolayevich Sokolov, 
ken tabata comandante di 
Black Sea Fleet. 


Nan ta ser busca pa e crimen 
di directamente ataca obhe- 
tonan civil, causando daño 
excesivo na e ciudadanonan 
of daño na e obhetonan civil, 
ademas di e crimen contra 
humanidad di actonan inhu- 
mano. “Varios biaha mi a en- 
fatisa cu e esunnan responsa- 
bel pa accionnan cu ta impac- 
ta bidanan civil inocente of 
obhetonan proteha mester sa 
cu e conducta aki ta mara na 
un set di regla refleha den ley 
humanitario internacional,” 
Fiscal di ICC Karim Khan a 
bisa den un declaracion. “Tur 
guera tin regla. E reglanan aki 
ta mara tur sin ningun excep- 
cion.” 
President di Ucrania Volody- 
myr Zelenskyy a bisa cu e or- 
donan aki mester sirbi como 
un advertencia pa otro ofi- 
cialnan Ruso. 
“Tur comandante Ruso cu 
ordena un atake contra ciu- 
dadanonan di Ucrania y in- 
frastructura critico mester sa 
cu husticia lo yega na nan. Tur 
cu comete e crimen aki mes- 
ter sa cu nan lo ser considera 
responsabel,” Zelenskyy a 
publica riba X. Fiscal General 
Adriy Kostin di Ucrania a 
elogia e ordennan, bisando cu 


esaki tin sosten di evidencia 
cu agencianan di Ucrania a 
provee. El a yama esaki “otro 
logro mas den sigura husticia 
pa tur victima y sobrevivien- 
te di e crimennan di e guera 
aki.” Kostin tambe a aplaudi 
e acusacion pa crimen contra 
humanidad, e prome di ICC 
den e investigacion di Ucra- 
nia. El a bisa cu e crimennan 
a ser cometi ribau n escala 
“masivo” ley for di unda e 
bataya ta tumando luga y sin 
hustificacion militar. 
Corte a bisa cu e huesnan cu a 
evalua e evidencia presenta pa 
e fiscalnan a bisa cu tin “base 
rasonabel pa kere” cu e dos 
hombernan ta responsabel pa 
“atakenan cu misil ehecuta pa 
e forsanan bao nan comando 
contra e infrastructura elec- 
trico di Ucrania” for di dia 10 
di october 2022 te cu por lo 
menos maart 2023. 


“Durante e cuadro aki, ta- 
batin un supuesto campaña 
di atake contra varios planta 
electrico y sub-stacion, cual a 
ser ehecuta pa forsanan arma 
Ruso den varios localidad na 
Ucrania,” Corte a declara. 


Forsanan di Ucrania varios 
biaha a ataka infrastructura di 
Ucrania desde cu e invasion 
a cuminsa mas di 2 aña pasa. 


E region Spaño di Catalonia ta ofrece muhe y mucha muhenan 
productonan di menstruacion reusabel gratis 


(AP) - Spaña su region 
Catalonia a cuminsa cu un 
iniciativa pionero e siman 
aki pa cu salud di hende 
muhe unda nan ta ofrece 
productonan di menstru- 
acion reusabel gratuita- 
mente. 
Mas o menos 2.5 miyon 
hende muhe, mucha muhe, 


transgenero y no binario cu 
ta menstrua por ricibi un cup 
menstrual, un par di paña 
intimo pa menstruacion y 
dos pakete di kotex di tela na 
boticanan local den Spaña sin 
ningun costo. 


E gobierno Catalan a bisa cu e 
iniciativa yama “Mi menstru- 


acion, mi reglanan,” tabatin 
e meta di garantisa igualdad 
menstrual. E gobierno re- 
gional a cita estadistica cu ta 
bisa cu 23 porciento di hende 
muhe cu a participa den en- 
cuesta di Catalonia su oficina 
di opinion publico a bisa cu 
nan ta reusa productonan 
higienico cu ta diseña pa un 


solo uso a causa di situa- 
cionnan economico. 


Tania Verge, Catalonia su 
minister regional pa iguali- 
dad y feminismo, a yama a 
programa “un prome global.” 


Scotland su gobierno a apro- 
ba un ley den 2020 pa sigura 


cu productonan di menstrua- 
cion ta disponibel gratuita- 
mente pa tur hende cu tin 
mester di esaki, sinembargo 
en comparacion cu e pro- 
grama Catalan, na Scotland 
e productonan ta pa un solo 
uso y ta distribui den scol- 
nan no na boticanan. “Nos 
ta luchando contra pobresa 
menstrual, cual ta afecta un 
den cada 4 muhe na Catalo- 
nia, pero tambe esaki ta traha 
husticia di genero. Nos ta 
luchando contra e stereotipo 
y taboo contra menstrua- 
cion,” Verge a conta The As- 
sociated Press. “Ademas, e ta 
trata husticia di clima tambe. 
Nos tin cu reduci e sushi 
genera pa productonan men- 
strual di un solo uso.” 


Spaña su gobierno nacional a 
aproba un ley aña pasa unda a 
otorga hende muhe cu dolor 
menstrual debilitante e dere- 
cho di tin dia liber medico 
paga. 

Muhenan Indigena na Greenland ta demanda Dinamarca a 
causa di anticoncepcion involuntario den ana 1960 y 1970 


(AP) - Un grupo di 
muhenan 
Indigena 
na 
Greenland a demanda 
Dinamarca pa obliga nan 
pone anticonceptivo in- 
trauterino den ananan 
1960 y 70, exigiendo un 
compensacion di casi 6.3 
miyon dollar segun media 
di Dinamarca a reporta 
dialuna. 


E grupo di 143 hende muhe 
Inuit a bisa cu autoridad- 
nan di salud di e pais a viola 
nan derechonan humano 
ora cu nan a pone e disposi- 


tivo den nan, comunmente 
conoci como ‘coils’. Algun 
di e muhenan, incluyendo 
variso cu tabata teenager na 
e momentonan ey, no tabata 
altanto di loke a pasa of no a 
duna nan consentimento pa 
e intervencion. 


E proposito aparentemente 
tabata di limita e crecemento 
di e poblacion na Greenland 
pa medio di preveni em- 
baraso. E poglbacion na e 
isla Arctico a aumenta rapi- 
damente na e tempo aki a 
causa di miho condicionnan 


di bida y miho cuido di salud. 
E dispositivo chikito crea di 
plastic y koper, hinca den e 
utero, ta preveni cu sperma 
por fertilisa un webo. 


Autoridadnan di Dinamarca 
ta bisa cu te hasta 4,500 muhe 
y mucha muhe, aparente- 
mente mita di e muhenan 
fertil na Greenland, a ricibi e 
implante aki den e ananan ey. 


Den september 2022, go- 
biernonan di Dinamarca y 
Greenland a lansa un inves- 
tigacion contra e programa 


cu e resultado di e inves- 
tigacion aki den plan di sali 
proximo ana. Sinembargo e 
muhenan su abogado, Mads 
Pramming, a bisa cu nan 
no por warda te e tempo ey, 
agregando cu e unico opcion 
pa e muhenan ta busca hus- 
ticia via corte. 


“Esun mas grandi di nos tin 
mas di 80 ana y pa e motibo 
aki no por warda mas,” un di 
e muhenan, Naja Lyberth, a 
conta Greenland su notici- 
ero KNR. “Mientras nos tin 
bida, nos kier recupera nos 
respet propio y respet pa nos 
matris.” 


Lyberth tabatin 14 ana di 
edad ora cu a pone e disposi- 
tivo den su persona y e ta 
entre e promenan cu a papia 
tocante esaki. E gobierno di 
Dinamarca a ofrece conseho 
psikiatrico na esunnan afecta. 


Ana pasa, 67 hende muhe a 
entrega un demanda inicial 
contra Dinamarca a causa di 
e anticonceptivo obligatorio. 
Minister di Salud Heunicke a 
bisa cu e “dolor, fisico y emo- 
cional, cu nan a experiencia 
ta presente te dia di awe.” 
Greenland, cual ta parti di 
Dinamarca, tabata un colonia 
bao Dinamarca su corona te 
cu ana 1953, ora cu el a bira 
un provincia den e pais. 


Legisladornan Frances ta reuni pa un voto historico cu lo haci aborto un 
derecho constitucional 


(AP) - Un proposicion pa 
ancra un muhe su dere- 
cho na aborto den e con- 
stitucion Frances a drenta 
voto historico dialuna, cu 
legisladornan reuniendo 
pa un sesion hunto den 
parlamento na Palace of 
Versailles. 


E medida a ser priminti pa 
President Emanuel Macron 
despues di decisionnan den 
corte Mericano cu ta retira 
derechonan di aborto. 


Macron su gobierno kier pa 
artikel 34 di constitucion 
Frances keda modifica pa 
specifica cu “ley ta determina 
e condicionnan bao cual e lib- 
ertad di hende muhe pa recuri 
na aborto ta ehecuta, cual ta 
garantisa.” 


Parti d e parlamento, e Asam- 
blea Nacional, a aproba e 
proposicion den januari. E 
Senado a adopta e proposi- 
cion siman pasa diaranson, 
habriendo caminda pa un 
legislacion cu e gobierno di 
Macron a priminti y cu tin e 
intencion di haci un “muhe su 
derecho pa aborto ireversibel.” 
E medida mester keda aproba 
pa un mayoria di tercer parti 
den e sesion aki. 


Ningun di Francia su parti- 
donan politico grandi repre- 
senta den parlamento a cues- 
tiona e derecho di aborto, 
cual su status criminal a ser 
kita den aña 1975. Cu ambos 
cas di parlamento adoptando 
e proposicion, dialuna su se- 
sion uni na Palace of Versailles 
ta premira di ta mas tanto un 
formalidad. 


E gobierno a argumenta den 
su introduccion di e proposi- 
cion cu e derecho di aborto ta 
bao menasa na Merca, unda 
Corte Supremo den aña 2022 
a retira un decision di mas 
di 50 aña cu tabata garantisa 
esaki. 


“Desafortunadamente, 
e 
evento aki no ta uno isola: 
den varios pais, hasta na Eu- 
ropa, tin olanan di opinion cu 
ta busca stop na cualkier costa 
e libertad di hende muhe pa 
termina nan embaraso si nan 
ta desea esaki,” e introduccion 
di e legislacion Frances a bisa. 


